DSV Tawar Kereta RM3 Juta? Usahawan Muda Enggan Terima, Anggap ‘Dikhianati’

Umum mengetahui bahawa percintaan di antara jutawan kosmetik, Datuk Seri Vida (DSV) bersama bekas pembantu peribadinya, Ahmad Iqbal Zulkefli mendapat tentangan daripada anak perempuan DSV iaitu Cik B disebabkan faktor perbezaan umur yang terlalu jauh.

Terkini, melalui Insta Stories, beliau yang dilihat repost video DSV menyatakan bahawa rintihan palsu yang diberikan tidak sedikitpun memukau kewarasan dirinya untuk menilai kejujuran.

“Rintihan palsu ini tidak sedikit pun memukau kewarasan saya menilai kejujuran.

Selama ini Saya bukan lurus bendul, cuma mengalah.”-tulis Iqbal

Beliau turut menyatakan bahawa pihak DSV telah menawarkan kereta idamannya berjenama Bentley yang bernilai RM3 juta setelah beliau menarik diri.

“Setelah saya tarik diri, semalam pihak Dato Seri Vida tawarkan saya kereta idaman saya, Bentley yang bernilai RM3 juta.

Nilai ini tidak boleh dibeli hati dan kejujuran saya yang telah dikhianati. Jika ada janda beri hadiah basikal pun saya sanggup berkahwin andai keikhlasan dan ketelusan menyayangi saya.”-Jelas Iqbal

Menurut Iqbal lagi, dia sanggup menerima jika kekasihnya seorang pelacur atau seorang yang miskin asalkan memiliki sifat ketelusan.

“Bagi saya, anda kekasih saya seorang pelacur, atau seorang yang miskin sekalipun, tidak terlalu rupawan, saya boleh terima.

Tetapi jangan kurang satu perkara, iaitu KETELUSAN. Saya tidak terlalu baik namun saya tidak pernah mempergunakan wanita.”-katanya lagi

Terdahulu, Murai.my pernah melaporkan bahawa anak perempuan kepada DSV iaitu Cik B meluahkan rasa “kurang setuju” terhadap perkahwinan DSV dan Iqbal disebabkan hubungan beliau dan Iqbal tidak sehaluan dan sering bergaduh.


“Memang Menunjukkan Kepada Saya Kemaluannya” – Mangsa Bersumpah Diganggu Pendakwah Terkenal

Selepas abang dan ibu seorang wanita membuat sumpah laknat selepas mendakwa wanita itu diganggu secara seksual oleh seorang pendakwah terkenal menerusi aplikasi WhatsApp dan panggilan video, terbaharu manga pula turut berbuat demikian.

Menerusi video yang dikongsi semula oleh penyanyi Caprice di laman Instagram dipercayai diambil dari siaran Telegram Pengasas Multiracial Reverted Muslims (MRM), Firdaus Wong Wai Hung , mangsa bersumpah bahawa pendakwah tersebut telah menunjukkan kemaluannya malah turut melakukan onani menerusi panggilan video aplikasi Whatsapp.

“Bismillahirrahmanirrahim. Wallahi, Wabillahi , Watallahi..

“Saya..(nama dirahsiakan) bersumpah dengan nama Allah bahawa …(pendakwah) memang menunjukkan kepada saya kemaluannya melalui Whatsapp dan dia beronani ketika video call

“Jika saya berdusta, Ya Allah laknatlah saya jika penafian …(pendakwah) yang mengatakan semua yang berlaku ini adalah fitnah melampau, adalah dusta maka laknat Allah atas …(pendakwah)” lafaz mangsa dalam video tersebut

A post shared by Caprice (@capriceofficial)

Dalam pada itu, Caprice turut berkata segalanya berkaitan dengan isu tersebut boleh didapati dalam siaran Telegram Firdaus. Bagaimanapun, menerusi carian terkini Murai.my video lafaz mangsa tidak lagi kelihatan dipercayai telah dipadam.

“Usop: Kenape mangsa tak angkat sumpah? ✅

“Usop: kenape mangsa2 layan? Research on sexual grooming. ✅

“More info and research dekat telegram @firdauswong” tulis Caprice

Terdahulu,ibu mangsa mendakwa anaknya mengalami kemurungan dan hampir membunuh diri akibat gangguan tersebut.

Malah abangnya turut melafazkan sumpah yang sama sebelum ini. Dalam perkembangan berkaitan, Firdaus berkata ibu mangsa memberi kebenaran kepadanya untuk memuat naik video tersebut bagi menggalakkan mangsa tampil membantu siasatan polis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kartunis Majalah Popular Era 80an Meninggal Dunia, Hilangnya Artis Seni Veteran Tanah Air

Tular di media sosial milik pelakon veteran Zulkifli Ismail berkongsi perkhabaran berita yang menyedihkan hari ini, di mana kartunis legenda majalah Gelihati pergi menghadap Sang Pencipta.

Berita yang dikongsikan ini mengejutkan orang ramai, mana tidaknya kartunis Kartekana atau nama sebenarnya Haji Ishak Ismail merupakan kartunis majalah humor yang dikenali sejak era 80an lagi.

Pemergian katunis legenda ini merupakan satu kehilangan buat negara, apatah lagi banyak karya-karya hebat dan menghiburkan dihasilkan oleh Allahyarham sejak majalah ini dicetak keluar.

Kehilangan kartunis Gelihati ini membuatkan generasi yang lahir bersama majalah ini berasa sedih atas pemergiannya, ramai yang menitipkan doa Al-Fatihah dan ucapan salam takziah buat keluarga Allahyarham termasuklah pelakon Gerak Khas ini.

“Innalillahiwainnailahirojiun. Kartunis KARTEKANA atau nama sebenarnya Haji Ishak Ismail telah kembali ke rahmatullah. Salam takziah buat keluarga Allahyarham”

“Al-Fatihah dan salam takziah buat keluarga”

Majalah keluaran Karangkraf semasa tahun 80an ini merupakan salah satu majalah popular dan terkenal di Malaysia, serta ia merupakan majalah saingan yang hebat antara majalah Gila-Gila, Batu Api dan Ujang.

Semoga roh Allahyarham ditempatkan dikalangan orang-orang beriman, amin.

Nak tanya, ada yang masih simpan majalah legenda ni?


PU Syed Tegur Caprice, Lafaz Sumpah Perlu Dilakukan Dengan Nama Allah

Pendakwah bebas, Pencetus Ummah (PU) Syed menerusi laman Instagram nya menegur kenyataan sumpah yang dibuat oleh penyanyi rap, Caprice baru-baru ini.

Menurut PU Syed atau nama sebenarnya Syed Mohd Bakri bin Syed Ishak, Caprice seharusnya membuat lafaz sumpah dengan menggunakan nama Allah dan bukanlah atas nama ibu dan bapanya.

“Buat saudara Aris bin Ramli aka Caprice, khas dan semua amnya, sumpah hendaklah hanya dilakukan dengan menggunakan nama Allah SWT atau salah satu sifat-Nya.

“Dalam sebuah hadis yang diriwayatkan daripada Abdullah bin Umar R.Anhuma, Nabi SAW bersabda:
“Sesiapa yang ingin bersumpah, maka hendaklah dia bersumpah dengan nama Allah atau lebih baik diam.”
“Riwayat Imam al-Bukhari (3836) dan Imam Muslim (1646),”tegur PU Syed

Dalam hantaran yang sama, PU Syed juga berpendapat Caprice tidak perlu mengangkat sumpah sebaliknya orang yang dituduh tersebut perlu berbuat demikian.

“Nasihat ambe, yang perlu bersumpah itu adalah beliau, bukan Caprice. Namun setakat ini belum nampak dia nak bersumpah.

“Sedangkan di dalam hadis ada menyatakan (bukti bagi yang mndakwa dan bersumpah bagi yang didakwa). Wallahualam,” katanya lagi

A post shared by SYED MOHD BAKRI BENYAHYA (@pusyed_official)

Terdahulu, Caprice bersumpah bahawa dia mengenali perangai sebenar sikap seorang pendakwah terkenal sehingga sanggup bersumpah atas nama ibu dan bapanya

“Wallahi atas nama ibu dan bapa saya, sejak isu Gaza, saya dah kenal siapa sebenarnya lelaki ini.” tulis Caprice

Ketika ini, Caprice terus mendedahkan pelbagai bukti dan juga isu berkaitan yang melibatkan seorang pendakwah sehingga menjadi tumpuan di media sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aisar Khaled Berjaya Islamkan Saudara Baru, Netizen Pula Panas Hati?

Pensohor media sosial, Aisar Khaled mencuri perhatian ramai apabila dia berkongsi sebuah dirinya berjaya mengislamkan seorang lelaki berbangsa India.

Menerusi sebuah video yang dikongsi di laman Instagram nya, jejaka tinggi lampai ini mendedahkan dia terjumpa dengan individu tersebut dihimpit dengan pelbagai masalah sehingga membuatkan dirinya berasa sedih. Tampil positif dengannya, dalam video itu kelihatan Aisar berkongsi pelbagai kisah untuk menaikkan semangatnya selain turut berceritakan tentang keindahan Islam. Lebih manis, dia turut mengajar lelaki itu mengucap dua kalimah syahadah untuk memeluk agama Islam.

“Saya Bercerita Tentang Kebesaran Allah & Apa sebenarnya yang kita kena buat di dalam dunia ini

“Masyaallah Allah SWT menjentik hatinya untuk menerima agama Islam Masyaallah sungguh nikmat kebesaran Allah SWT

“Saya terjumpa seorang brother India dia sangat sedih dengan kehidupan dia banyak masalah

“Masyaallah Allah SWT menjentik Hatinya Untuk Menerima Agama Islam Masyaallah Sungguh Nikmat Kebesaran Allah SWT” tulis Aisar

A post shared by ☆ 𝒜𝒾𝓈𝒶𝓇𝒦𝒽𝒶𝓁𝑒𝒹 ☆ (@aisar_khaledd)

Bagaimanapun, menjengah ke laman Twitter terdapat pula pandangan lain yang diberikan oleh segelintir pengguna apabila mereka mendakwa tindakan Aisar mengislamkan lelaki itu seperti di dalam keadaan tidak bersedia. Malah, tidak kurang juga masih ada yang menuduhnya merakamkan situasi tersebut hanya untuk tujuan publisiti semata-mata.

Namun begitu, di ruangan komen hantar Aisar, rata-rata pengikutnya dan rakan selebriti berasa terharu menonton video itu dan menyifatkan pelakon ini sebagai individu yang bertuah memperoleh peluang tersebut.


Kontroversi Nur Sajat Turut Dapat Liputan Media Luar Negara

Kontroversi mengenai usahawan sensasi, Nur Sajat bukan sahaja mendapat liputan luas media tempatan malah turut tular di beberapa negara.

Selain Thailand dan Indonesia, berita mengenai Sajat atau nama sebenarnya Muhammad Sajjad Kamaruz Zaman turut ditampilkan di salah sebuah portal China. Memetik laporan South China Morning Post (SCMP), portal tersebut memaparkan tajuk mengapa Malaysia begitu mensensasikan mengenai Nur Sajat yang bersembunyi di Thailand.

“Mengapa Malaysia begitu sensasi dengan Nur Sajat, hartawan transgender yang melarikan diri ke Thailand?”

“Keberaniannya untuk hidup sebagai wanita transgender secara terbuka, dan kejayaan perniagaan serta rancangan TV realiti, menjadikannya namanya popular di negara asal” tulis portal itu

Dalam perkembangan berkaitan, Polis Diraja Malaysia (PDRM) telah mengedarkan salinan kad pelarian Suruhanjaya Tinggi Pertubuhan Bangsa-Bangsa Bersatu Bagi Pelarian (UNHCR) milik Sajat atau juga dikenali sebagai Bella. Menerusi sebuah kenyataan, Pengarah Jabatan Siasatan Jenayah Bukit Aman, Datuk Seri Abd. Jalil Hassan berkata,Sajat telah memohon kad berkenaan ketika berada di Thailand dan dia kini sedang menunggu tawaran pihak negara ketiga.

Menerusi laporan Berita Harian ,kerajaan sentiasa membuka pintu kepada golongan lesbian, gay, biseksual dan transgender (LGBT) termasuk Sajat untuk membantu mereka kembali ke pangkal jalan.Golongan berkenaan tidak akan dipinggirkan jika bertaubat dan kembali kepada fitrah kejadian selain bersedia memberikan khidmat kaunseling serta bimbingan kepada mereka.


Dulu Pernah Dituduh Merampas Suami Orang, Tak Sangka Kini King Coco Sah Bercerai

Pada suatu ketika dahulu, selebriti Instagram ini pernah mencetuskan menjadi bualan hangat di kalangan netizen. Dari isu cara percakapannya yang pelat berbahasa Melayu hinggalah kes rumahtangga.

Wanita yang dikenali dengan nama King Coco ini pernah mendapat gelaran ‘lots of mix’ dan sering menjadi perhatian kerana berpenampilan seksi.

Selepas berkahwin pada tahun 2017, King Coco sekali lagi mencetuskan kontroversi dan digelar perampas suami orang. Manakan tidak, ada desas-desus mengatakan suaminya telah menceraikan isteri pertama yang dikenali, Nor Azura tak lama selepas berkahwin dengan King Coco.

Persoalan mula timbul apabila bekas madu Izreen Azminda, Intan Salleh memuat naik sekeping gambarnya bersama Azura berserta dengan kata-kata semangat buat mereka sebagai ibu tunggal. Ditambah pula, perasaan simpati netizen apabila mengetahui isteri pertama Azrin kini dilaporkan sedang hamil pada ketika itu.

Namun siapa sangka langit tak selalu cerah. Hanya bertahan selama 4 tahun, King Coco memaklumkan kepada orang ramai bahawa dirinya tidak lagi bersama suami, Azrin Anas Abdul Shukor.

A post shared by KING COCO 👑 (@k1ngcoco_1)

Walaubagaimanapun, King Coco atau  nama sebenarnya, Marshaira Ismail, 23, dia kini telah kembali solo namun enggan memaklumkan tarikh perceraian mereka.

Kong Coco terpaksa membuat penjelasan ini dan kini sedang menjalani kehidupan sendiri tanpa teman lelaki dan suami.

“Saya dah lama dah (berpisah), no longer married. Saya pun dah lama habis edah, sekarang menjalani kehidupan sendiri tanpa teman lelaki atau suami,” kata wanita berusia 23 tahun itu.

Sekadar info, King Coco dan Azrin Anas mendirikan rumah tangga pada 1 Januari 2017 dan telah dikurniakan dua cahaya mata.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kongsi Beza Perogol Biasa Dan Berstatus, Caprice Beri Sokongan 300% Pada Mangsa

Tular di media sosial Caprice bila mana penyanyi rap ini berkongsikan infografik mengenai perbezaan antara perogol biasa dan perogol berstatus di mata masyarakat dunia.

Infografik yang dikongsikan Caprice ini secara tidak langsung memberi gambaran mengenai pandangan masyarakat secara umum mengenai perogol yang dikehendaki sebenarnya dibezakan dengan status penjenayah itu sendiri.

Di mata masyarakat apabila melihat perogol biasa dari kalangan orang awam, pandangan biasa yang akan keluar adalah menggesa pihak berkuasa segera menangkap perogol dan menyebarkan berita tersebut agar orang ramai dapat berhati-hati.

“Tengok muka dah tahu perogol. Kena sebarkan ni supaya orang ramai berhati-hati. Bukti dan saksi dah ada, apa lagi tangkaplah! Mamat ni pernah tolong aku dulu, aku ingat baik rupanya setan!”

Manakala jika individu berpangkat atau memiliki status dikehendaki sebagai perogol, lain pula respon atau reaksi masyarakat sekeliling:

“Ini fitnah, ada pihak nak jatuhkan dia. Jangan sebarkan, jaga aib orang. Bukti palsu, saksi pendusta! Jangan disebabkan 1 kesalahan, kita lupakan 1000 kebaikan.”

Melihat infografik yang dikongsikan penyanyi rap ini di Instagramnya, ramai mangsa pedofilia dan gangguan seksual menghantar mesej sokongan terhadap Caprice, dan berikutan itu Caprice sendiri mengatakan akan cuba memberi sokongan kepada mangsa sedaya upayanya.

“Saya harap ini dapat membantu mangsa gangguan seksual, pedophile atau pemangsa seksual untuk tahu yang saya berada di belakang mereka 300%, jangan takut.”

Semoga usaha yang dilakukan ini dapat beri jalan baru buat mangsa gangguan seksual untuk mendapatkan hak dan keadilan yang dinantikan mereka selama ini.


Elvina, Nad Zainal Dan Ramai Selebriti Ini Kritik Sikap Usahawan Riak Campak Duit

Tular baru-baru ini mengenai sikap usahawan muda yang ditemubual oleh media tempatan melemparkan wang di lantai secara tiba-tiba, aksi tersebut menarik perhatian ramai selebriti tempatan dan orang ramai terhadap usahawan tersebut.

Melihat gelagat yang dipamerkan usahawan muda tersebut dalam klip video yang dimuatnaik di Instagram Mstar Online itu, membuatkan ramai selebriti tempatan berkongsi pandangan masing-masing diruangan komen Instagram media tempatan itu.

“Orang betul-betul kaya, tak perlu nak buktikan kekayaannya.. Tak perlu nak campak-campak duit seperti itu. Mula-mula ok lah, lama-lama naik meluat pula dengan kandungan-kandungan macam ni.

Apoooo! Haaa, pertama kali komen sebab memang rasa meluat sangat” – Elvina Mohamad

“Apabila semua nak pamer pada umum, akhir-akhir… beginilah… #diamdiamsudah” – Nad Zainal

“All the best with LHDN….” – Dr. Jezmine Lim

“Aku nak tengok dia kutip balik yang dia campak tu, masuk balik dalam beg tu bawa balik… Kalau dah campak bagilah dekat krew dekat situ, dia orang pun tengah susah sekarang!” – Afdlin Shauki

Bukan saja selebriti tanah air meluahkan rasa tidak suka mereka terhadap aksi yang dipamerkan usahawan muda tersebut, malah orang ramai juga kurang senang melihat cara usahawan tersebut cuba menunjukan kekayaan diri dengan cara sebegitu rupa.

“Bang Iqbal meh sini la duit, boleh wak next projek bendera putih dekat Terangganu.. Dari lepor-lepor gitu boleh mende”

“Astaghfirullahhal’azim, meh sini sikit duit tu”

“Sombong tunjuk kekayaan kau tu.. Jangan riak sangat.. Allah nak tarik, bila-bila je”

“Biarlah tak ada duit nak di campak, janji jaga adab dengan rezeki”

“Wow sedekah lagi bagus duit tu, untuk orang-orang yang tengah susah”

“Mak ayah saya selalu pesan, tak boleh campak-campak duit macam tu walaupun dalam keadaan bergurau”

“Jangan ujub, bangga, riak, takabbur sangat… Patut kalau dah orang cakap macam-macam, cuba bagi contoh yang positif.. Bukan dengan lempar-lempar duit..”

Aksi sebegini memang kurang baik, lebih baik diam atau gunakan wang yang ada untuk bersedekah dan bantu golongan yang sedang kesusahan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[UNBOXING] Pandang Pertama Samsung Galaxy Watch4, Apa Yang Anda Perlu Tahu!

Tahun ini, Samsung banyak memperkenalkan peranti Galaxy terbaru. Dari Galaxy Z Fold3 hingga Galaxy Buds 2 yang baru. Samsung telah melancarkan rangkaian gadget yang mengikut peredaran zaman untuk membuat pengguna tetap bersemangat.

Antara yang mencuri perhatian adalah Samsung Galaxy Watch4. Tak keterlaluan jika Galaxy Watch4 menjadi jam tangan pintar yang akan menyaingi Apple Watch.  Saya berpeluang untuk menjadi orang terawal memilikinya dan ini adalah pandangan pertama.

Walaupun saya bukanlah penggemar jam tangan, tapi melihat rekaan uniknya,  saya sangat teruja untuk mencubanya. Galaxy Watch4 hadir dalam empat warna iaitu Hitam, Perak, Hijau dan Emas Merah Muda. Saya memilih warna Hijau kerana saya merasakan ia paling sesuai dengan minat saya yang suka pada alam semula jadi.

Menarik keluar dari kotak yang begitu kemas, jam tangan kelihatan sangat bagus. Reka bentuknya yang sederhana dan simple sudah cukup untuk nampak bergaya kepada si pemakai.

Rasanya sangat selesa di pergelangan tangan, jalurnya lembut dan sama sekali tidak terasa kasar. Bingkai logam Armor Aluminium mungkin terasa sedikit berat ketika saya mengeluarkannya dari kotak, tetapi cukup ringan ketika dipakai.

Terdapat dua butang di sebelahnya, yang dapat ditekan satu atau ditekan dua kali untuk menavigasi antara aplikasi, butang home dan ke belakang (back). Tiada masalah dengan skrin, ia kelihatan terang dan transisi paparan begitu lancar sekali.

Di bahagian belakang Galaxy Watch 4 Series ini dipasang Samsung BioActive Sensor yang menggabungkan tiga sensor menjadi satu, iaitu denyut jantung, sensor jantung elektrik (ECG) dan sensor Bioelectrical Impedance Analysis  (BIA).

Kotak untuk Galaxy Watch 4 Classic tinggi dan nipis, serupa dengan kotak untuk jam tangan Samsung sebelumnya (dan Apple Watch). Jam tangan diletakkan rata di dalam kotak, dengan bahagian yang lebih kecil di dalamnya mengandungi yang lain. Satu-satunya barang lain yang terdapat di dalam kotak, selain jam tangan, adalah ‘charging cradle‘  iaitu kabel pengecas bersama tapak.

Pengecas mempunyai penyambung USB Type-A, yang mengecas jam tangan maksimum 5W (5V / 1A). Anda pasti perlu membawa charging cradle bersama anda semasa travel.

Terdapat juga risalah panduan mula pantas, yang mempunyai maklumat tentang penggunaan aplikasi Galaxy Wearable untuk penyediaan dan pelbagai pernyataan undang-undang. Itu sahaja.

Untuk info, Galaxy Watch4 dijual pada harga RM999 dan anda boleh dapatkan Galaxy Watch4 bermula 22 September . Untuk makluman semua, pra-tempahan boleh dibuat menerusi kedai atas talian atau pengedar sah rasmi Samsung di seluruh Malaysia.


Benarkah Siri Squid Game Tiru Bulat-bulat Filem Popular Dari Jepun?

Siri terbaru di Netflix, Squid Game nampaknya semakin popular, malah telah membuatkan banyak ‘meme’ di media sosial.

Namun, sebilangan penonton mula perasan bahawa beberapa adegan dalam siri K-Drama ini seperti yang terdapat dalam filem Jepun, As The Gods Will yang dirilis pada tahun 2014.

Adegan tertentu yang dimaksudkan terpapar dalam episod pertama Squid Game di mana watak-watak dibunuh satu persatu semasa permainan kanak-kanak yang disebut, ‘Red Light, Green Light’. As The Gods Will juga menampilkan adegan yang tembak-menembak, dimana peserta dibunuh kerana tidak dapat bertahan dalam permainan itu.

Kedua-dua permainan ini melibatkan kiraan masa dan kepala boneka raksasa, yang digambarkan dalam siri K-drama dan filem Jepun tersebut.

Walau bagaimanapun, pengarah Hwang Dong-hyuk telah menolak tuduhan itu dan mendakwa bahawa dia adalah pencetus idea yang pertama kerana skrip untuk siri ini sudah siap dari tahun 2008 hingga 2009.

Dia mengatakan bahawa rancangan itu ditangguhkan kerana kurangnya minat sehingga satu dekad kemudian, Netflix muncul, lapor The Straits Times.

“Memang benar (permainan pertama) serupa, tetapi selepas itu, tidak ada persamaan,” katanya dalam sidang media.

Dia menambah bahawa As The Gods Will dihasilkan pada tahun 2010-an, setelah idea awalnya untuk Squid Game, yang datang kepadanya setelah membaca banyak manga tentang genre survival.

Meskipun dia ragu-ragu untuk mengklaim kepemilikan dari cerita tersebut, dia berkata, “Tetapi jika saya harus mengatakannya, saya akan mengatakan bahawa saya melakukannya terlebih dahulu.”

Baru-baru ini di laman media sosial, netizen mengkritik sikap Dong-hyuk terhadap hal ini dan mengatakan bahwa dia tidak memberitahu perkara sebenar mengapa begitu banyak adegan di Squid Game mirip dengan As The Gods Will, lapor Today Online.

“Memiliki beberapa adegan yang sama menunjukkan bahawa dia secara sedar menggambarkan dengan cara yang sama. Menyalin semula sinematografi rancangan lain, ia terlalu jelas, ”kata seorang netizen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Penipuan Terbesar Bukan 1MDB Atau JLO”- Caprice Dakwa Individu Guna Nama Islam Sembunyi Jenayah

Penyanyi rap, Caprice terus nekad membongkarkan pelbagai bukti dan pendedahan melibatkan seorang figura terkenal yang dikatakan terlibat dengan kegiatan tidak bermoral khususnya gangguan seksual terhadap beberapa orang wanita.

Menerusi beberapa hantaran di Insta-story, Caprice atau nama sebenarnya Ariz Bin Ramli, 33 memberi perumpamaan penipuan terbesar bukanlah kes 1MDB mahupun Jow Lho sebaliknya mereka yang menggunakan nama agama Islam untuk menyembunyikan jenayah mereka.

“Penipuan terbesar bukan 1MDB atau JLO(Jhow Low)

“Penipuan terbesar dalam sejarah Malaysia adalah orang yang guna nama Islam untuk sorok dan sembunyi macam-macam jenayah” tulis Caprice

Dalam pada itu, Caprice turut mendedahkan lebih ramai mangsa dan pelbagai bukti terbaharu telah dikongsi bersamanya.Jelas pelantun BAL itu, dia akan merujuk mangsa kepada Pengasas Multiracial Reverted Muslims (MRM), Firdaus Wong Wai Hung untuk membantu mereka.

“Alhamdulillah, ramai mangsa dengan bukti telah didedahkan dengan berani kepada saya. Caprice akan serah mangsa kepada pasukan @firdauswong untuk bantu mereka” kongsinya

Menjawab tohmahan dan kecam sesetengah netizen mengenai pendedahan berani Caprice, penyanyi yang juga usahawan ini menyifatkan ia seperti tanggungjawab buatnya untuk membantu mereka yang teranaya oleh pihak yang cuba mengambil kesempatan disebalik gelaran ‘orang yang alim’ agama.

“Kalau benda-benda ini berlaku dekat you punya mak, you punya bini, you punya anak, you punya adik, yang tengah susah, yang tengah terdesak, tapi ada orang ‘alim’ ambil kesempatan, confirm hang tak akan kasi muka.

“Alhamdulilah, Caprice tenang. Sebab at least kita boleh jawab di akhirat : kita buat apa je bila lihat orang dianayai? Adakah kita tutup mata?

“Tidak. Kita siap lukis burung kasi depa sedar jangan main-main. Satu hari nanti ada orang gila akan berani lawan” tegasnya

Ketika ini, Caprice terus melakukan pembongkaran demi pembongkaran melibatkan perlakuan seorang pendakwah terkenal. Malah, beberapa orang saksi serta mangsa turut tampil membuat pengakuan sumpah laknat mengenai perilaku individu itu.


BIGBANG Taeyang Bakal Jadi Bapa, Peminat Banjiri Twitter Dengan Ucapan Tahniah

Kecoh di media sosial bila mana berita dari Korea mengesahkan Big Bang Taeyang, bakal menyambut kelahiran anak pertamanya bersama isteri tercinta aktres Min Hyo Rin tidak lama lagi.

Dipetik dari Soompi, agensi isteri Taeyang mengesahkan berita kehamilan artisnya itu dan sedang menanti kehadiran ahli keluarga baru mereka dengan gembira.

Selain itu, agensi aktres tersebut memaklumkan hasrat Min Hyo Rin bahawa aktres tersebut ingin melahirkan bayinya dalam keadaan tenang justeru memohon agar orang ramai dapat memahaminya.

“Ianya benar Min Hyo Rin sedang menjangkan dan dia menanti dengan gembira. Dia juga berharap dapat melahirkan dengan tenang dan minta semua memahami tidak dapat respon pertanyaan lanjut.”

Pengumuman yang mengejutkan ini membuatkan ramai peminat setia Big Bang berasa teruja, dan membanjiri media sosial dengan ucapan tahniah buat Taeyang dan Hyo Rin yang bakal menyambut kelahiran bayi pertama mereka.

“Tahniah oppaaaa @realteyang dan Hyo Rin!!!!1 Bakal jadi ibu dan bapa”

“Akhrinya!!! Tahniah Teayang dan Hyo Rin!!!!!!”

“Tahniah @realtaeyang dan Hyo Rin!!! Yey!!!”

“Saya tak boleh bayangkan Min Hyo Rin dan Taeyang bakal menimang cahaya mata. Bayangkan Big Bang jadi pakcik… OMG, TOP SEBAGAI PAKCIK????”

“Berita baik! Tak sabar nak lihat anak!!!”

“Tahniah Taeyang sunbaenim bakal menimang Fantastic Baby”

“Gembira sangat untuk Taeyang dan Hyo Rin. Tak sabar nak lihat semua generasi lama dapat anak”

Terdahulu Taeyang dan Hyo Rin bertemu pertama kali di set muzik video Taeyang ‘1AM’ pada tahun 2014, kemudian melangsungkan perkahwinan pada tahun 2018.

Dan selepas tiga tahun berkahwin akhirnya kedua pasangan merpati sejoli ini, bakal menimang cahaya mata pertama mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Salam Takziah! Bapa Faizal Tahir Meninggal Dunia

Penyanyi dan komposer terkenal, Faizal Tahir memuatnaik sekeping foto berwarna hitam beserta kapsyen ringkas, “Inalillahi wainailaihi rajiun” dipercayai merujuk kepada pemergian salah seorang ahli keluarga nya. Malah gambar profil di Instagram turut ditukar kepada warna hitam.

A post shared by Faizal Tahir (@faizal_tahir)

Menjengah ke ruangan komen dan perkongsian netizen di media sosial, dikhabarkan bapa Faizal, Dr Tahir Abd Rahman,71 telah meninggal dunia awal pagi tadi. Meskipun tidak menyatakan info terperinci mengenainya, rakan-rakan selebriti seperti Elly Mazlein, Fad Bocey, Akim Ahmad, Siti Elizad serta ramai lagi mengambil kesempatan untuk mengucapkan salam takziah serta mendoakan roh Allahyarham ditempatkan dikalangan orang yang beriman.

Untuk rekod, Allahyarham Dr Tahir merupakan bekas pensyarah di Universiti Malaya (UM) serta ahli lembaga pengarah pemegang amanah MyCARE. Al-Fatihah dan salam takziah buat Faizal seisi keluarga dari kami di Murai.my.


Netflix Umum Squid Game Bakal Jadi Siri Paling Popular Di Dunia

Drama ‘thriller’ bersiri Korea, Squid Game ketika ini sudah  menjadi rancangan bukan Inggeris paling popular di Netflix sekali gus mengalahkan drama bersiri lain.

Pengumuman itu dibuat sendiri oleh pengarah urusan bersama Netflix, Ted Sarandos menerusi sebuah kenyataan pada Isnin. Bukan itu sahaja, Ted juga berpendapat bahawa Squid Game bakal menjadi siri drama paling popular di dunia tidak lama lagi.

“Squid Game akan menjadi kami punya rancangan bukan Inggeris terbesar di dunia, itu sudah pasti” ujar Ted yang juga merupakan Ketua Kandungan Netflix

Meskipun Ted tidak menyatakan metrik yang digunakan untuk mengukur populariti sesebuah naskhah, namun secara tradisinya, Netflix menjabarkan populariti tersebut dengan mengira jumlah penonton yang menonton rancangan itu sekurang-kurangnya 2 minit dalam 28 hari pertama ditayangkan.

Untuk rekod Squid Game dilancarkan pada 17 September dan sudah mencetuskan fenomena nya tersendiri.Dikhabarkan, Squid Game bakal merampas ‘takhta’ siri Bridgeton dan Lupin sebagai siri Netflix paling popular.


Pendakwah Aiman Banna Anggap Siri Squid Game Sebagai Dosa & Maksiat?

Pendakwah dan penulis buku terkenal Aiman Banna atau nama sebenarnya Mujahid Aiman Rumawi menyentuh isu normalisasikan dosa dan maksiat di media sosialnya.

Melihat rakyat Malaysia yang beragama Islam tenggelam dalam dunia hiburan dengan heboh berkongsi mengenai siri penstriman popular Squid Game, membuatkan pendakwah muda ini memberi teguran di Instagramnya.

Menyentuh isu siri popular tersebut, wargamaya mengatakan bahawa Korea bukanlah negara Islam dan tiada kaitan dengan ikhtilat, aurat atau yang berkaitan dengan Islam.

Melihat wargamaya tidak setuju dengan teguran yang diberikan di Instagram, Aiman menjawab persoalan tersebut dengan mengatakan ia bukan soal Korea atau filem keluaran siri mana-mana negara mahupun bangsa.

Tetapi soal golongan Muslim yang menonton maksiat dan bangga mempromosikan maksiat secara berleluasa, apatah lagi filem atau siri yang ditonton tersebut mempunyai unsur haram yang ada didalamnya seperti LGBT.

Siapa yang bercakap pasal hukum hakam kat Korea?

Orang cakap pasal MUSLIM di Malaysia yang menonton filem maksiat, yang tidak sensitif langsung dengan dosa maksiat, ikhtilat, dan lain-lain. Kemudia MUSLIM yang sama mempromosikan maksiat ini dengan bangga di media sosial.

Kita bukan highlight Korea, semua filem sekalipun termasuklah filem atau siri Melayu, Cina, India atau Arab sekali pun termasuk pengharaman jika ada unsur sebegini.

Lagi-lagi Netflix memang SETONGKOL KAW-KAW LGBT!

Kenapa kita rasa biasa dan relax? Menggelupur apabila ditegur? Kerana telah berjayanya Normalisasi Dosa dan Maksiat di Malaysia”

Aiman juga berkongsi mengenai dosa terhadap mereka yang menormalisasikan maksiat, adalah dosa yang lebih teruk dari golongan yang melakukan dosa.

“Orang yang menormalisasikan dosa lebih teruk dari yang melakukan dosa. Lihatlah kisah Nabi Luth, isterinya bukanlah songsang sepertimana kaumnya TETAPI isterinya mempromosikan dan menormalisasikan. Akhirnya dia diseksa diazab SEPERTIMANA kaum Nabi Luth yang lainnya.”

Selain memberi contoh dari kisah Nabi Luth, pendakwah muda ini juga memberi contoh golongan LGBT zaman kini sebagai pengajaran buat semua.

“Orang yang melakukan perbuatan LGBT boleh sahaja masih seorang Muslim, cuma diuji dengan maksiat dan dosa yang dia masih ketagih, selagi mana dia tidak ‘justify’ dan menghalalkan ketagihannya itu.

Tetapi orang yang mempromosikan dan menormalisasikan LGBT sudah pun jatuh kufur kerana menentang pensyariatan Allah dengan sengaja dan menghalalkan apa yang telah diharamkan oleh Allah.

Cabaran untuk meninggalkan maksiat bukan mudah, tetapi ia boleh dikecapi dengan niat yang bersungguh dan mahu mendapatkan keredhaan Allah S.W.T.

Seperti kata Aiman Banna, hati-hati dengan normalisasi jangan sampai mempromosikan maksiat!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Hari Yang Paling Sedih” – Bapa Ashraf Muslim Meninggal Dunia

Selain Faizal Tahir, pelakon Ashraf Muslim turut berkongsi khabar sedih apabila bapa tercinta, Haji Muslim Bulat telah menghembuskan nafasnya yang terakhir pada jam 6.37 pagi tadi (Selasa).

Berita itu dikongsi Ashraf menerusi sebuah hantaran di Instagram sebentar tadi. Menyifatkan hari ini sebagai hari yang paling sedih buatnya, Ashraf bagaimanapun berkata bapanya meninggalkan mereka sekeluarga dalam keadaan yang baik dan tenang.

“Assalamualaikum semua, harini hari yang paling sedih.. Ayah dah meninggalkan kami dalam keadaan yang baik dan tenang..Mungkin itu yang terbaik untuk dia, sebab Allah lebih sayangkan ayah daripada kami” tulis Ashraf

Di kesempatan itu, Ashraf selaku anak yang sulung mewakili keluarganya untuk memohon maaf atas segala kesilapan yang pernah dilakukan oleh arwah bapa sepanjang hayatnya.

“Saya sebagai anak yang sulung ingin memohon maaf atas segala kesilapan ayah saya yang pernah dilakukan sewaktu dia masih hidup, kalau ada hutang hutang atau pekara yang masih belum diselesaikan boleh hubungi saya.InsyaAllah, sama sama kita doakan semoga Ayah ditempatkan di tempat yang “Special” di alam baru nya bersama mereka mereka yang beriman.InsyaAllah..” kongsinya lagi

A post shared by Ashraf Muslim (@ashrafmuslim)

Terdahulu, pada 20 September lalu Ashraf memaklumkan bapanya telah dijangkiti wabak COVID-19 dan lebih menyedihkan Allahyarham turut disahkan berada dalam kategori 5b.

Ketika itu, Ashraf akui dirinya tidak bersedia untuk menerima sebarang khabar yang tidak diingini mengenai bapanya dan mengharapkan doa orang ramai serta keaijaban berlaku.

Salam takziah buat Ashraf sekeluarga dari kami di Murai.my. Al-Fatihah.


‘Guna Kan Lah Akal Anda’- Netizen Kecewa Pengunjung Janda Baik Cemari Masjid Dengan Limpahan Sampah

Memang tidak dapat dinafikan, rata-rata rakyat Malaysia begitu teruja dengan kelonggaran yang diberikan sekiranya sudah menerima suntikan vaksin. Antaranya kita telah dibenarkan melakukan pelbagai aktiviti sosial seperti ‘dine-in’ dan beriadah di taman awam seperti air terjun, pantai dan sebagainya.

Jadi dalam beberapa minggu ini, ramai yang mengambil kesempatan membawa keluarga mengunjungi beberapa lokasi menarik di dalam negeri. Tetapi agak mengecewakan apabila terdapat pengunjung yang tidak menjaga kebersihan di tempat awam.

Seperti perkongsian saudara Umar Akbar di laman Family Camping Malaysia ini, tong sampah di hadapan surau Kampung Janda Baik dilimpahi sampah sarap daripada pengunjung.

Menerusi gambar-gambar yang dikongsikan, agak menyedihkan limpahan sampah di luar tong. Perkara ini sudah tentu menjejaskan kawasan surau yang menjadi tempat beribadah bagi umat Islam.

Akui sangat kesal dengan segelintir masyarakat yang tidak peka dengan kebersihan taman awam, saudara Umar Akbar terpanggil untuk menasihati para pengunjung yang datang bercuti ke Janda Baik.

“Sedihnya buat perangai macam ni.. tolonglah wahai pengunjung2 yang datang bercuti di Janda Baik ni. Guna kan lah akal anda. Kalau nak benda cantik, kita kena lah sama2 jaga kecantikan nya.”- tambahnya lagi.

Ini bukan kali perkara seumpama ini terjadi. Sebelum ini tular gambar-gambar sebuah taman reaksi Hulu Langat dicemari sampah sarap. Kami nasihatkan anda bersikap adil dengan pengunjung lain dengan menjaga kebersihan di tempat awam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Vokalis Coldplay Dedah 3 Sebab Kagum Dengan BTS

Sebelum merilis kolaborasi My Universe bersama, BTS dan Coldplay telah lama menjadi peminat terbesar antara satu sama lain.

Ahli kumpulan BTS berulang kali berkongsi betapa kagumnya mereka terhadap Coldplay sejak muda lagi, tetapi apakah perkara yang menarik minat Coldplay terhadap BTS?

Menerusi video dokumentari yang dimuatnaik di Youtube, vokalis Coldplay iaitu Chris Martin mendedahkan perkara yang disukainya mengenai BTS. Selepas mendengar lagu Butter di studio, beliau memuji lagu BTS dan akui turut menyukai banyak lagu BTS yang lain.

“Lagu yang bagus, BTS. Saya suka banyak lagu BTS”- ujar Chris

Chris menyatakan bahawa muzik BTS mempunyai produksi yang luar biasa. Di samping kemampuan menulis lagu,komposisi dan produksi mereka sendiri, ahli kumpulan BTS turut bekerjasama dengan produser Korea yang pernah memenangi anugerah seperti Pdogg yang mempunyai lima trofi penulisan lagu atas namanya.

Selain itu, vokalis Coldplay ini mendedahkan bahawa beliau menyukai bagaimana lagu BTS kerana sering mempunyai struktur yang sangat luar biasa dan melodi yang berbeza.

“Struktur yang sangat luar biasa dan melodi yang berbeza dengan yang saya dengar.”- katanya lagi

Beliau menambah bahawa MIC DROP adalah contoh utama betapa menariknya lagu BTS.

“Ianya bukan sesuatu yang dapat kita lahukan. Jadi saya mengaguminya kerana ia adalah kemahiran yang berbeza.”- ujarnya

Chris mendedahkan bahawa cara BTS bekerjasama untuk merekod My Universe adalah sangat cool dan memuji personaliti ahli kumpulan yang  sangat individu tetapi masih bekerjasama sebagai satu kumpulan.

“Bagaimana setiap orang sangat individu, tetapi mereka masih bekerja sebagai satu kumpulan.” kata Chris


Penerbit Filem Terkenal Kurang Senang Lihat Aksi Wanita Berpurdah Yang Viral Di TikTok

Tular di media sosial mengenai aksi wanita berpurdah mengundang rasa kurang senang orang ramai, video TikTok yang viral di Twitter mendapat perhatian ramai termasuklah pengarah terkenal tanah air Datuk Normashayu Puteh.

Penerbit  terkenal ini berkongsi pandangannya terhadap wanita yang menyoal mengenai aurat wanita yang belum bertudung. Menurut Ayu Puteh memang ada wanita muslimah berpurdah yang bersembang soal agama dan dalam masa yang sama berbual mengenai soal dalam kain dan bercerita mengenai hal orang lain tanpa segan silu membuatkan pengarah terkenal ini berasa kesal dengan sikap segelintir wanita

“Dah ada pengalaman…. Ada ja wanita berpurdah sembang agama ja siang, malam dalam masa sama cerita pasal luar kain keluarga, cerita hal orang je…

Macam tak percaya… Anak didiknya pun sama 2×5, lama-lama baru lah faham puak jenis ni..

Melihat cara wanita berpurdah dalam video TikTok menyentuh isu aurat, wargamaya memperli wanita tersebut dengan mengatakan dirinya sendiri tidak menjaga ikhtilat dan mengajak orang ramai jadi kenalannya di aplikasi Litmatch.

Bukan itu saja, ada juga wargamaya persoal mengapa ramai wanita berniqab seronok selalu buat video TikTok dan menari.

Sedangkan tujuan berniqab itu sendiri adalah untuk mengelak dari pandangan umum, tetapi dengan lambakkan video-video seperti ini mengundang tanda tanda wargamaya.

“Tutup aurat pandai, jaga ikhtilat tak pandai”

“Nak tanya, perempuan pakai niqab sebenarnya untuk tak nak dipandang kan? Tapi kenapa ramai perempuan pakai purdah/niqab ni rajin nau buat TikTok, joget-joget. Walaupun lah joget sopan tapi tu lah.. Sekadar bertanya”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mia Sara ‘Sekolahkan’ Netizen, Dituduh Tak Jaga Aurat Ketika Disuntik Oleh Doktor Lelaki

Pelakon cilik yang pernah mencuri perhatian disebabkan bakatnya yang menyerlah, Mia Sara Nasuha Binti Muhammad Ridhuan atau lebih dikenali sebagai Mia Sara  tampil sekolahkan netizen yang mempersoalkan beliau disuntik oleh doktor sewaktu mengambil suntikan COVID-19.

Video yang dimuatnaik di laman TikTok beliau mendapat perhatian daripada segelintir netizen yang mempersoalkan beliau tidak sepatutnya mendapatkan suntikan dari doktor lelaki disebabkan imejnya yang bertudung.

1st dose done ✅ batch 05 HAHAHAH i just saw a kid raging on tiktok bcs he’s/she’s too young to be vaccinated 😂

♬ love nwantiti (feat. Dj Yo! & AX’EL) [Remix] – CKay

“Tak asal yang cucuk tu laki? Kan aurat..Takpe dosa kita, Kerajaan/nurse tanggung”

Perlu Ke Doktor laki? Adoi dah tahu kita Islam kan, tunjuk aurat masa nak cucuk..adoi negara Islam..tapi benda macam tu tak boleh pikir.”

Setelah menerima kecaman netizen, Mia Sara tampil memberikan penjelasan dan meluahkan rasa hairan terhadap netizen yang persoal perkara di luar bidang kuasanya.

“Kenapa anda semua marah apabila lihat doktor yang menjalankan tugas tu lelaki? Anda tahu saya tidak boleh memilih. Jika bertujuan untuk perubatan, ia tidak mengapa.”-Jelas Mia Sara

Beliau menambah, minta netizen agar tahu mengenai sesuatu perkara sebelum meninggalkan komen.

“Sebab itu jika anda mahu komen mengenai sesuatu, pastikan anda tahu tentang apa yang anda sedang cakapkan.”-Mia Sara

why are yall so pissed off tht my doctor is a guy? you do know tht i can't choose and for medical reasons its fine 😅 thts why when u wanna comment abt smtg make sure u know what you're talking abt pic.twitter.com/dfUKdDwKS1

— Mia Sara Nasuha (@MiaSaraNasuha) September 27, 2021


Dituduh Jadi Pemecah Ummah, Caprice Anggap Lebih Bahaya Munafik & Penunggang Agama

Penyanyi rap, Caprice menjawab beberapa persoalan daripada netizen yang diajukan menerusi sesi soal jawab di ruangan Insta-story miliknya pada Selasa.

Mengenai soalan yang diajukan mengenai dirinya yang dituduh menjadi pemecah ummah, Caprice atau nama sebenarnya Ariz Bin Ramli,33 berkata mereka yang digelarkan sebagai ‘penunggang agama’ jauh lebih bahaya. Malah, dia berharap agar dapat membina masa depan baharu kelak.

“Lagi bahaya kalau ramai munafik / penunggang agama dalam ummah. InsyaAllah kita sama-sama bina masa depan baru selepas ini. Demi ummah dan negara kita” balas Caprice

Dalam pada itu, ketika ditanya berkaitan kesahihan video yang tular melibatkan seorang figura terkenal, pelantun BAL ini menegaskan dia terlalu yakin bahawa ia adalah tulen. Tambahnya lagi, dia kini sedang mengumpul pengikutnya menerusi sebuah siaran Telegram bagi ‘menghadapi’ individu tersebut.

“Masa sudah tiba untuk mereka yang tahu akan kebenaran, sertai keluarga baru kita di Tiger of AlQuds. Kita akan berhadapan dengan ‘makhluk besar’ suatu hari nanti dan saya mula perlukan kumpul askar kita” tulis Caprice lagi

Untuk rekod, umum mengetahui bahawa hubungan Caprice dengan seorang pendakwah terkenal agak dingin apabila bermulanya isu misi kemanusiaan di Gaza. Susulan itu juga, negara digemparkan dengan penularan video gangguan seksual pendakwah tersebut dengan seorang wanita. Ketika ini,perkara tersebut masih dalam siasatan pihak berkuasa meskipun mangsa sudah tampil membuat perakuan sumpah kononnya mengesahkan kesahihan video itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nam Ron Kongsi Gambar Separuh Bogel, Sahut Cabaran Penerbit & Stesen TV Untuk Dapatkan 1 Juta Pengikut

Pelakon yang menerima pelbagai pengiktirafan, Nam Ron menerusi media sosial nya berkongsi gambar dirinya separuh bogel sekaligus mencuri perhatian ramai.

A post shared by TA Nam Ron (@_nam_ron_)

Difahamkan, tujuannya berkongsi gambar sedemikian adalah kerana ingin menyahut cabaran yang dikenakan oleh sebuah syarikat penstriman televisyen yang mengenakan syarat kepada produksi untuk mengambil pelakon yang mempunyai jumlah pengikut sekurang-kurangnya 1 juta di media sosial.

“Menyahut cabaran tv station dan sesetengah penerbit yang mahukan sekurang kurang 1 juta pengikut di medsos(media sosial)

“Road to 1 million followers” tulis Nam Ron

Seakan memerli syarat tersebut, Nam Ron atau nama sebenarnya Shahili Abdan turut berseloroh akan berkongsi  foto bogel sepenuhnya sekiranya ‘misi’ nya itu tercapai sebelum tahun 2020.

“foto bogel penuh akan disiarkan sekiranya sasaran tercapai sebelum 2022” katanya lagi

Selain peminat, hantaran tersebut turut mendapat respon daripada rakan-rakan selebriti seperti Nabila Huda, Shamsul Ghau-Ghau, Sharifah Amani serta ramai lagi.Sekadar info, Nam Ron mempunyai 107,000 pengikut di laman Instagram dan di Twitter pula diikuti oleh lebih 51,000 pengikut.

Terdahulu, memetik laporan Harian Metro, penerbit terkenal Fadzil Teh atau lebih dikenali sebagai Hj Zil mendedahkan sebuah syarikat penstriman televisyen telah mengenakan syarat untuk produksinya mengambil pelakon yang mempunyai 1 juta pengikut di Instagram. Jelas Hj Zil, dia menghormati serta memandang positif akan permintaan syarikat tersebut selain menegaskan syarat tersebut bukan dikenakan secara peribadi oleh produksinya, Zeel Production House.


Sanggup Ambil Risiko! Kitchen Saver Guna Khidmat Selebriti & ‘Instafamous’

Sedar akan pengaruh besar yang diberikan oleh selebriti dan pensohor media sosial, syarikat produk bahan kisar kasar masakan, Anggun Lufya Empire Sdn Bhd menerusi produk mereka Kitchen Saver sanggup mengambil risiko untuk mendapatkan khidmat mereka dalam memberi ulasan di platform masing-masing.

Menurut pengarah nya, Nur Harfiza Hashim,33 dia sedia maklum rata-rata daripada mereka memberikan ulasan yang jujur pada pengikut masing-masing, justeru itu dia yakin akan kemampuan Kitchen Saver mampu membantu orang ramai dalam memudahkan lagi urusan memasak di dapur.

Jelasnya lagi, Kitchen Saver juga sering mengikuti selebriti dan mereka yang terkenal di media sosial yang gemar memasak sekaligus memilih mereka untuk memberikan ulasan.

“Saya tahu bukan mudah untuk mendapatkan khidmat mereka yang popular terutamanya selebriti.

“Saya fikir ini adalah peluang saya untuk memperkenalkan lagi Kitchen Saver kepada orang ramai dan membantu ejen-ejen meluaskan lagi pasaran mereka” kata Harfiza

Sebagai permulaan,baru-baru ini Kitchen Saver berbesar hati apabila pelakon popular, Zara Zya sudi membuat ulasan menggunakan produk mereka.

“Tekstur dia seakan tumbuk masih ada tekstur-tekstur kasar berbeza dengan pasaran luar. Jadi lepas ini memang mudah untuk memasak” ujar Zara di dalam video ulasannya

A post shared by www.malaysiaprihatin.com (@zarazya)

Teruja dengan ulasan yang diberikan secara kreatif, usahawan ini turut berasa terharu apabila mereka memberikan maklum balas yang positif terutamanya memudahkan tugasan memasak di dapur.

“Setelah saya teliti, bahan-bahan kisar yang mereka gunakan memang asli tidak bercampur dengan terlalu banyak sehingga boleh menjadi cair. Kepada mereka yang malas atau tidak berkesempatan untuk memotong bawang dan sebagainya, saya cadangkan untuk dapatkan produk Kitchen Saver” kongsi Ashry pula yang terkenal di laman Instagram dalam bidang memasak

A post shared by Ashhryyyyy’s New Account (@ashhryyyyyy)

Untuk rekod, produk Kitchen Saver yang mempunyai sembilan bahan kisar kasar  mula di pasaran sejak April 2020 dan mempunyai ejen di seluruh Semenanjung Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Jangan Beriya-riya’- Ustaz Amin Tak ‘Judge’ Ebit Lew, Mendoakan Yang Terbaik

Kontorversi terpalit pada Ebit Lew semakin hangat diperkatakan, pelbagai spekulasi dan pandangan berbelah bahagi mengenai isu sensitif ini termasuklah golongan agamawan.

Terkini sahabat kepada Ebit Lew iaitu ustaz Amin atau nama sebenarnya Muhamad Abdullah, berkongsi pandangan di akaun Instagramnya.

Menurut ustaz Amin dirinya tidak menghakimi Ebit Lew sebaliknya mendoakan yang terbaik untuk pendakwah tersebut.

jika apa yang diperkata betul, semoga Allah memperbaiki diri mu dan memperbaiki akhlak semua orang yang mengatamu.

Jika ia pembohongan semoga Allah merahmatimu dan menggantikan perkara yang lebih baik buatmu.

Jika nanti kau di syurga dan aku tiada carilah aku untuk ke sana, dan jika aku di tempat yang baik dan kau tiada aku berjanji akan mencarimu. Jika kita berdua tiada di sana, semoga guru-guru kita dan orang-orang yang soleh yang kita kenal mencari kita. Amin ya Rabb..”

Dalam masa yang sama ustaz Amin juga menegur kepada orang ramai agar tidak bersikap keterlaluan dalam mencari bukti, serta menasihati agar masyarakat dapat membiarkan pihak yang bertanggungjawab menjalankan tugas mereka.

“Untuk semua, bagi yang sedang mencari bukti, jangan sampai keterlaluan menyebarkan pada yang tidak berkenaan. Bagi yang diluar, doakan dan jangan beriya-iya. Biarkan yang bertanggungjawab menjalankan tugas mereka.

Kerana kita risau jika terlalu melampau dan beriya-iya dalam menyebarkan keaiban, akan menyebabkan satu hari nanti Allah tidak menjaga dan memelihara keaiban kita pula.

Yang penting semua sekali memperbaiki diri kerana sesungguhnya Allah tidak melihat di mana kita bermula tetapi Allah melihat di mana penghujung kita. Jika penghujung itu baik maka penghujung itulah yang akan dinilai oleh Allah…

Membaca mesej daripada ustaz Amin itu, rata-rata ramai yang bersetuju dengan nasihat makan dalam pendakwah tersebut.

“Well said ustaz… Lama saya tunggu ustaz ulas. Akhirnya seperti dijangka.. Penuh hikmah kata-kata ustaz. Semoga Allah merahmati kita semua..”

“Terima kasih kerana memperingatkan kami ustaz.. Well said indeed.”

“Nasihat yang baik.. Terima kasih ustaz.”

“Respect.. Penulisan yang halus dan berkesan”

“Alhamdulillah… Terima kasih ustaz untuk nasihat yang membuka minda.. Semoga kita semua sentiasa dalam rahmat Allah..”

Bak kata warganet kata-kata yang penuh hikmah dan punya mesej mendalam, tapi apa yang diperkata ada betulnya biarkan pihak bertanggungjawab menjalankan tugas mereka bagi menyiasat kontroversi ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Siapa Sangka Andy Lau Kini Sudah Berusia 60 Tahun!

Masa berlalu begitu pantas, siapa sangka aktor dan penyanyi kacak dari Hong Kong, Andy Lau telah memasuki usia 60 tahun pada 27 September baru-baru ini.

Andy  turut mengadakan perjumpaan atas talian (online meeting) bersama peminat yang diadakan sehari sebelum hari jadinya dan berkongsi mini concert recording dengan menyanyikan tiga buah lagu miliknya yang berjudul Forget Love Potion, The Moon Represents My Heart, dan yang terbaru Till The End.

“Harus saya perlu bertanya adakah anda ingat lagu ini (Forget Love)? Saya telah menyanyikannya selama bertahun-tahun”-tutur Andy

Aktor kacak ini turut bercakap mengenai masa yang berlalu begitu cepat baginya sejak kebelakangan ini.

“Masa benar-benar (pantas) berlalu. Pada tahun lalu hari ini, saya menyediakan live broadcast untuk anda semua, tapi ia rasanya seperti baru dua tiga hari yang lalu.”-tambahnya

Beliau yang baru sahaja selesai jalani kuarantin kali ketiga di Ghuangzou dan Beijing menceritakan bahawa beliau tidak melakukan sebarang aktiviti sewaktu kuarantin dan menceritakan bahawa jika beliau jalani kuarantin pada sebelum ini, beliau akan menghafal skrip dan melakukan senaman.

“Kali ini, selama 21 hari, saya tidak melakukan apa-apa. Sangat malas. Hanya tidur dan makan.

Saya mahu menjadi gemuk tetapi tidak berjaya menambah berat badan.”-Jelas Andy lagi

Andy mengakhiri videonya dengan harapan yang besar bahawa pandemik ini bakal berakhir agar beliau dapat bertemu peminatnya secara bersemuka pada ulangtahunnya yang seterusnya.


Adik Bekas Pengacara TV Kahwin Sejenis, PU Syed Mahu JAKIM Siasat

Pendakwah bebas terkenal, Pencetus Ummah (PU) Syed menerusi sebuah hantaran di Instagram akui terkejut apabila mendapat kiriman tangkap layar dan mesej peribadi (DM) dari seorang pengikutnya mendedahkan perkahwinan sejenis oleh seorang wanita Melayu beragama Islam.

Dalam tangkap layar tersebut, tertera sekeping foto wanita itu bersama seorang wanita Inggeris memakai gaun rona putih dipercayai telah melangsungkan majlis perkahwinan baru-baru ini di luar negara. Jelas PU Syed lagi, perkahwinan tersebut jelas haram disisi agama Islam namun dalam masa yang sama dia turut tertanya mengenai status agama wanita itu yang terkini.

“Pertamanya. Terkejut bila membaca isu ini..apabila dipercayai seorang wanita melayu islam..boleh berkahwin dengan wanita Inggeris..

“Status perkahwinan tak perlu disoal kerana sudah nyata ianya adalah HARAM disisi agama Islam” ulasnya

Dalam pada itu, PU Syed turut memohon Menteri Hal Ehwal Agama, Ustaz Idris Ahmad,Timbalan Menteri nya, Datuk Marzuk Shaary serta pihak Jabatan Kemajuan Islam Malaysia (JAKIM) untuk menyiasat akan perkara ini.

“Mohon @myjakim teliti isu ini dan kena selidik apakah sebenarnya yang sedang berlaku..”

“YB Senator @ustaz.idrisahmad YB @marzuk_shaary

“El Gi Bi Ti (LGBT) Ini semakin membarah..dalam masyarakat!” tegas PU Syed

Menjengah ke ruangan komen, wanita yang dimaksudkan tampil menegur tindakan PU Syed yang dikatakan mengambil tangkap layar hantarannya tanpa keizinan.

“Awak mengambil tangkap layar daripada IG saya dan memuatnaiknya disini. Awak patut padamnya, tolong” balas wanita itu

A post shared by SYED MOHD BAKRI BENYAHYA (@pusyed_official)

Terdahulu, Murai.my melaporkan wanita tersebut yang merupakan adik kepada seorang bekas pengacara televisyen  mendakwa umat Islam terutamanya di Malaysia melakukan tuntutan wajib agama seperti menunaikan solat dan berpuasa adalah disebabkan faktor terpaksa. Dalam perkembangan berkaitan, perkahwinan tersebut juga merupakan majlis resepsi selepas mereka berkahwin beberapa tahun dahulu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Roti Bakar Dengan Garam? Victoria Beckham Dedah Tabiat Pemakanan Yang Ketat

Penyanyi Spice Girls Victoria Beckham dikenali sebagai selebriti yang mengamalkan diet yang ketat, dan turut mengelakkan diri dari memakan makanan tradisional seperti daging babi.

Isteri kepada pemain bola sepak terkenal, David Beckham mendedahkan bahawa beliau menyukai roti gandum bakar yang ditabur dengan garam.

“Saya suka roti gandum bakar dengan garam di atasnya. Karbohidrat itulah yang membuat anda berasa selesa dan saya suka garam.”-Jelas Victoria

Selebriti berusia 47 tahun ini turut memberitahu bahawa beliau sering memakan sayur-sayuran walaupun dia akan keluar untuk makan malam.

“Di kebanyakan restoran, saya mungkin mimpi buruk mereka. Saya suka sayur-sayuran kukus, sedikit cuka balsamic, dan kemudian perasakan sendiri.”- dedah Victoria lagi

Beliau menambah, sangat gemar dengan makanan yang dimasak dengan cara yang sangat ringkas.

“Saya suka makanan dimasak dengan cara yang sangat ringkas. Saya tidak suka minyak atau mentega atau sos”- kongsinya

Victoria turut mendedahkan bahawa beliau tidak akan memakan daging merah, walaupun suaminya, Beckham dan empat orang anak mereka memakannya.

“Bahkan Gordon Ramsay, kawan baik kami, mengatakan bahawa dia tidak pernah melihat orang lain berdisiplin mengenai cara mereka makan.

Saya bukanlah pemakan yang menarik tetapi saya suka minum dengan makan malam dan saya boleh menjadi tetamu makan malam yang sangat baik.”- katanya

Anda sanggup mengikuti tabiat pemakanan Victoria Beckham?


Syed Saddiq Kecam Rancangan Kerajaan Bazir RM30 Juta Baiki Kediaman Rasmi

Pelan Perdana Menteri Datuk Seri Ismail Sabri bagi merenovasi pejabat dan kediaman rasmi Seri Perdana dengan peruntukan dana sebanyak RM30 juta, mendapat tentangan orang ramai termasuklah ahli politik dari Parlimen Muar.

Perkongsian tangkap layar Syed Saddiq di Instagram, memaparkan berita dari media tempatan mengenai rancangan Perdana Menteri untuk merenovasi pejabat dan kediaman Perdana Menteri rasmi di Seri Perdana.

Ahli Parlimen Muar ini berkongsi pandangan dan mengkritik pelan Perdana Menteri untuk meneruskan renovasi kediaman rasmi Perdana Menteri di Seri Perdana demi menjaga imej negara apatah lagi kerja-kerja merenovasi tersebut menelan belanja yang besar.

Menurut ahli Parlimen Muar ini, wang tersebut lebih baik digunakan untuk membantu rakyat yang dalam kesusahan pada ketika ini.

Kenapa kerajaan suka bazir duit untuk pejabat dan kediaman rasmi ni? Sampai RM30 JUTA?!!

Orang tengah susah, lapar dan sakit! Beribu perniagaan kena tutup, orang bankrup, pelajar tak boleh bayar yuran univerisiti.

Banyak tu RM30 juta, betullah kata Syed Saddiq sepatutnya kerajaan utamakan keperluan rakyat dan pulihkan ekonomi negara terlebih dahulu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ingat Senang Nak Masuk Langkawi? Ini 11 Peringatan Penting Dari Malaysia Airlines

Syarikat penerbangan kebanggaan Malaysia iaitu Malaysia Airlines mengalu-alukan pelanggan yang diberi vaksin sepenuhnya untuk menikmati keindahan yang ditawarkan di Langkawi, sejajar dengan pengaktifan gelembung perjalanan Langkawi. Syarikat penerbangan itu kini menjalankan 33 penerbangan mingguan ke pulau itu.

Dalam seronok-seronok untuk melancong, jangan lupa dengan beberapa perkara yang perlu di beri perhatian.  Pelanggan harus terus memaklumkan mengenai SOP terkini oleh Majlis Keselamatan Negara (MKN) untuk memastikan perjalanan mereka lancar.

Berikut kami kongsikan 11 nasihat penting dari Malaysia Airlines untuk para penumpang yang bakal membuat perjalanan ke Langkawi. Penumpang disarankan untuk memperhatikan hal-hal berikut sebelum perjalanan mengikut syarat yang ditetapkan oleh Kementerian Kesihatan (KKM).

Hanya pelancong yang diberi vaksin sepenuhnya (kecuali mereka yang berada di kawasan EMCO) yang boleh pergi ke Langkawi di bawah program gelembung perjalanan. Tanggungan / kanak-kanak di bawah 18 tahun, yang belum mendapat vaksinasi mesti ditemani oleh ibu bapa / penjaga untuk memasuki Langkawi.

Definisi Kementerian Kesihatan mengenai vaksin sepenuhnya adalah:

Pada 15 September 2021, KKM telah mewajibkan penumpang berusia 7 tahun ke atas untuk menjalani ujian COVID-19 (RT-PCR atau RTK-Antigen) sebelum berangkat. Kebenaran untuk melakukan perjalanan akan bergantung pada penilaian risiko yang merangkumi status vaksinasi penumpang dan keputusan ujian COVID-19. Perkara yang perlu diperhatikan:

Ujian RT PCR atau RTK Antigen boleh dilakukan di mana-mana kemudahan kesihatan atau makmal swasta dalam masa 48 jam sebelum keberangkatan.

Sijil ujian dengan keputusan negatif mesti ditunjukkan di kaunter daftar masuk syarikat penerbangan.

Sebagai alternatif, pelanggan boleh membeli alat ujian diri air liur mereka sendiri dan menjalani ujian di Anjung Tinjau, Tingkat 5, KLIA. Alat ujian diri air liur juga boleh dibeli melalui penyedia perkhidmatan swasta di Anjung Tinjau. Hasil ujian akan tersedia di aplikasi MySejahtera setiap individu, yang akan disahkan di kaunter daftar masuk.

Kanak-kanak berumur 6 tahun ke bawah mesti menjalani penilaian kesihatan di Anjung Tinjau, Tingkat 5 di KLIA dengan mengambil kira kemampuan mereka menghasilkan air liur. Kategori penumpang ini mesti bepergian dengan ibu bapa atau penjaga sah yang telah divaksinasi sepenuhnya, diuji negatif untuk COVID-19 dan bukan hubungan rapat dengan kes positif.

Penumpang yang melakukan perjalanan ke Langkawi untuk tujuan selain pelancongan masih perlu menunjukkan surat kebenaran  dari polis semasa mereka memasuki terminal dan di kaunter daftar masuk.

Penumpang yang dibenarkan melancong boleh terus ke kaunter daftar masuk Malaysia Airlines di Row C (pada 16-18 September 2021 sahaja) dan Row B (dari 19 September 2021 dan seterusnya) dan memberikan semua dokumentasi yang diperlukan. Mereka yang diberi vaksin di luar Malaysia mesti merujuk ke halaman Helpdesk di aplikasi MySejahtera untuk mendaftarkan status vaksinasi mereka.

Penumpang diminta untuk menyimpan semua dokumen yang relevan (slip / sijil) untuk pengesahan semasa tiba di Lapangan Terbang Antarabangsa Langkawi.

Berdasarkan perkara di atas, pelanggan dinasihatkan untuk memastikan bahawa telefon bimbit mereka terisi penuh dan dapat menunjukkan status kesihatan terkini di halaman profil MySejahtera mereka apabila diperlukan oleh pihak berkuasa di pusat pemeriksaan masing-masing, termasuk di terminal (KLIA), di kaunter dan semasa tiba di Lapangan Terbang Antarabangsa Langkawi.

Pelanggan digalakkan untuk melakukan daftar masuk dalam talian 48 jam sebelum penerbangan mereka melalui aplikasi atau laman web mudah alih Malaysia Airlines; atau melalui kios layan diri di KLIA sebelum perjalanan.

Sekiranya pelanggan telah melakukan ujian PCR atau RTK mereka sendiri, dan tidak mempunyai bagasi untuk mendaftar masuk, mereka boleh pergi ke pusat pemeriksaan keselamatan.

Sekiranya pelanggan memilih untuk menjalani ujian air liur di lapangan terbang, mereka dapat menuju ke Anjung Tinjau, Tingkat 5 sebelum memeriksa bagasi mereka atau menuju ke pusat pemeriksaan keselamatan.

Daftar masuk di kaunter lapangan terbang disediakan tanpa bayaran tambahan.

Penumpang sangat disyorkan berada di KLIA empat (4) jam sebelum waktu keberangkatan yang dijadualkan dan merancang perjalanan ke lapangan terbang untuk memberi masa yang cukup untuk menavigasi sekatan jalan polis di beberapa lokasi dan prosedur daftar masuk di lapangan terbang.

Pelanggan tetap bertanggungjawab untuk memastikan mereka mematuhi semua syarat yang dikenakan di bawah program ‘Langkawi Travel Bubble’ oleh Kerajaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Gambar Wi Ha Joon Di Luar Penggambaran. Ternyata Kacak Dan Sangat Comel!

Nama Wi Ha Joon semakin dikenali lagi setelah muncul sebagai pemain besbol terkenal dalam drama ‘Korea 18 Again’. Bintang kelahiran 1991 ini telah membuat penampilan sulungnya pada tahun 2016 dan telah membintangi banyak filem dan drama. Namanya kembali mencuri perhatian apabila dia muncul sebagai seorang anggota polis yang tampan yang bernama Hwang Jun Ho yang membuat penyiasatan dalam ‘Squid Game’.

Selain peranannya sebagai pelakon, Wi Ha Joon yang kini berusia 30 tahun juga memiliki bentuk tubuh yang sado dan ini adalah salah satu faktor dia menjadi perhatian ramai orang. Kebanyakan mereka yang bergelar selebriti akan kelihatan sangat menarik di dalam drama, namun ternyata di dunia nyata, Wi Ha Joon juga masih terlihat sangat segak dan comel. Gayanya di luar drama juga berjaya untuk membuatkan ramai yang terpesona dan cair. Di sini kami akan kongsikan dengan anda beberapa foto Wi Ha Joon sewaktu di luar penggambaran yang menjadi tarikan peminatnya terutama sekali peminat wanita.  Jom kita tengok!

Pelakon yang dilahirkan pada 5 Ogos 1991 ini nampaknya suka berposing ala ala ‘cute’ ini ketika berehat dari penggambaran. Wi Ha Joon nampak begitu manis sambil memegang topi. Senyum sinisnya juga membuatkan ramai yang cair melihatnya.

Pelakon detektif Hwang Jun Ho ini mempunyai otot yang sado dan tubuh badan yang sangat sasa. Dia cukup rajin bersenam, jadi tidak hairanlah jika otot-otot tangannya menjadi besar sebegini.

Pasti ramai yang setuju bila kami mengatakan bahawa salah seorang bintang ‘Squid Game’ ini memiliki wajah yang sangat kacak apatah lagi bila Wi Ha Joon dengan gambar ‘topless’ ini, kelihatan begitu tampan dan gagah. Anda setuju?

Wi Ha Joon bukan sahaja memiliki otot lengan yang sangat sado, malahan dia juga mempunyai ‘six pack’. Gayanya di dalam gambar ini berjaya merosakkan mata para peminatnya kerana mereka pasti teruja apabila dia menayangkan dada dan juga perutnya yang berotot.

Ketika tidak bekerja, Wi Ha Joon lebih suka kelihatan santai. Kemeja lengan panjang dan seluar panjang ini adalah pilihan utamanya dalam pemakaian seharian. Penampilan kasualnya ini sebenarnya menjadikan pesona mudanya semakin bersinar.

Walaupun dia kerap memainkan watak yang gagah, tetapi ketika dia senyum seperti ini, Wi Ha Joon kelihatan sangat comel. Gaya santainya ketika dia minum kopi terasa seperti dia mengajak peminatnya untuk ‘dating’ bersama. ‘Boyfriend material’ betul gayanya.

Jadi, itulah antara foto Wi Ha Joon semasa di luar waktu penggambaran. Ternyata dia seorang yang sangat kacak dan comel. Dari 6 gambar di atas, yang mana satu yang menjadi pilihan hati pembaca?


Loca B Kecewa Anak Lahir Di Luar Negara Tidak Dapat Taraf Warganegara Malaysia

Pemenang AJL35, Loca B meluahkan kekecewaannya apabila sukar untuk mendapatkan kewarganegaraan buat anaknya yang dilahirkan di luar negara pada tahun 2016.

Menerusi laman Twitter, penyanyi ini turut memetik akaun twitter Perdana Menteri, Datuk Seri Ismail Sabri untuk menceritakan permasalahannya.

“Dear @IsmailSabri60, pada 2016 saya melahirkan anak saya di luar negara, (bapa bukan warganegara Malaysia). Saya call Malaysia Embassy do UK untuk bertanya tentang pendaftaran kewarganegaraan. Mereka jawab ‘kami tak dapat tolong, kena ikut kewarganegaraan bapanya'”- luah Loca

A post shared by LOCA B (@kuning.langsat)

Loca mengakui beliau rasa terkejut apabila mengetahui  tiada hak sebagai wanita warganegara Malaysia untuk turunkan kewarganegaraan kepada anaknya.

“Terkejut dapat tahu yang saya tiada hak sebagai wanita warganegara Malaysia untuk turunkan kewarganegaraan, negara aku sendiri diskriminasi terhadap aku @IsmailSabri.

Saya minta dan merayu tolonglah tarik balik rayuan itu. Saya tak perlukan duit tak perlukan apa-apa.”- katanya lagi

Loca  turut memberitahu bahawa beliau memerlukan surat hak penjagaan anak untuk renew Visa dan temujanji mahkamah yang sudah berpindah sebanyak 3 kali.

“Selepas dah berkahwin semula sekarang nak renew visa pun perlukan surat hak penjagaan anak. Itu kena ke mahkamah.

Mahkamah punya appointment? Dah kena pindah 3 kali sekarang bulan 12. Maksudnya selagi saya tak dapat surat hak penjagaan anak saya tidak dapat renew visa.”- dedahnya

Loca B atau nama sebenarnya Nabilah Hani Azali menyatakan bahawa beliau dan kaum ibu yang lain terpaksa berada dalam situasi sebegitu disebabkan kerajaan yang memilih untuk intepretasi undang-undang dan diskriminasi terhadap wanita.

“Saya dan ibu-ibu lain terpaksa berada dalam limbo ini kerana kerajaan memilih untuk interpretasi undang-undang melalui mata yang seksi dan diskriminasi terhadap wanita.

Saya mungkin tidak suntuk wang, hanya masa dan tenaga. Tapi ibu-ibu lain?? Sekolah?? Apa yang negara ini takut sangat dengan anak-anak kaum hawanya??Tak pure blood?? Ni Bukan Harry Potter.

Saya merayu Tuan @IsmailSabri60 untuk tolong kaum ibu dan anak-anak kami.”- rayunya

Sekadar info, Loca mempunyai seorang anak ,Yusuf Alezander yang telah dilahirkan di United Kingdom hasil perkahwinannya terdahulu manakala perkahwinannya bersama penyanyi Tuju, dikurniakan seorang lagi cahaya mata keduanya yang diberi nama sebagai Bintang Aiko.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lucu! Ramai Yang Tertanya-tanya Hubungan Sebenar Ellie Suriaty & Azri Iskandar

Tular mengenai pelakon veteran mengambil vaksin secara senyap-senyap tanpa pengetahuan ahli keluarga, mendapat liputan media tempatan baru-baru ini.

Isu mengambil vaksin bukanlah isu yang besar tetapi apa yang menarik perhatian orang ramai adalah, ada dikalangan warganet rupa-rupanya baru mengetahui bahawa aktor veteran tersebut sebenarnya suami kepada sutradara terkenal tanah air.

Melihat posting media tempatan di Instagram, rata-rata ramai juga warganet berasa terkejut rupanya pelakon veteran Azri Iskandar adalah suami kepada pelakon dan pengarah terkenal Ellie Suriaty Omar.

Ramai yang meluahkan rasa terkejut diruangan komen media tempatan tersebut, dan ada juga yang menyoal seolah-olah tidak percaya bahawa kedua-dua pelakon veteran ini sebenarnya pasangan suami isteri.

“Laaa dia orang ni laki bini ka? Haha baru tahu”

“Siapa baru tahu dia orang suami isteri?”

Untuk makluman aktor Azri Iskandar dan pengarah Ellie Suriaty telah mendirikan rumahtangga sejak tahun 2003, dan perkahwinan mereka kekal sehingga sekarang. Malah pasangan ini dikurniakan dengan tiga cahaya iaitu Azrell, Nur Azreen, dan Nur Aliah.


[VIDEO] Pernah Menjadi Seorang Perenang? Reza Rahadian Kongsi Kisah Di Awal Kariernya

Aktor kacak Indonesia, Reza Rahadian berkongsi kisahnya yang mencintai dunia lakonan sejak kecil.

Melalui temubualnya bersama Enzy Storia di Youtube, beliau menceritakan pernah menyertai pertunjukan teater pada usia 14 tahun.

“Dari pentas teater, saya dapat peluang untuk main teater di Kalimantan Timur kerana mamaku pindah ke sana. Tapi ia masih menjadi hobi, ruang bermain-main.”- dedah Reza

Aktor berusia 34 tahun ini tuut akui pernah mahu menjadi seorang perenang, namun gagal. Kemudian beliau kembali fokus pada persekolahan dan akhirnya menemui cintanya pada dunia lakonan.

“Ditawar untuk sertai pemilihan model majalah dulu, Aneka Yess!, pada waktu itu diumumkan di mall, saya sedang berjalan dengan mama dan diberikan tawaran terus ikut.”-Jelas Reza

Beliau menambah, majalah Aneka Yess! menjadi salah satu media yang berjaya mencetak para bintang sinetron atau filem.

Aktor filem Habibie & Ainun ini juga mengakui beliau tidak memahami cara kerja dalam sinetron disebabkan tidak mempunyai pengalaman dalam lakonan. Beliau juga sering mendekati pengarah dan belajar bagaimana untuk berlakon dengan baik.

“Akhirnya saya mencuba, kemudian casting,casting, setahun kemudian dapat projek sinetron pada tahun 2005 atau 2004.

Jadi kalau yang lain take, saya mendekati pengarah untuk mengetahui serba sedikit. Jadi kalau ditanya prosesnya lebih banyak dari pengalaman”- katanya

Reza juga menceritakan bahawa beliau tidak pernah memilih tawaran sinetron atau filem yang datang saat awal kariernya dan akui tidak mempunyai hak istimewa untuk memilik projek sesuai yang dimahukan.

“Peluangnya ada di depan mata. Casting, terus dapat itu euforianya luar biasa. Jadi tidak ada istilah picky, mahu pilih-pilih. Siapa saya mahu pilih filem.

Saya selalu percaya bahawa setiap peluang akan membawa kepada peluang berikutnya selama kita menjalani yang terbaik.”- kongsinya lagi

Untuk rekod, sinetron pertama yang dibintangi Reza  adalah Inikah Rasanya yang dihasilkan oleh Rapi Films pada tahun 2004. Sehingga kini, aktor berusia 34 tahun ini telah membintangi lebih dari 50 buah filem di Indonesia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Jangan Bimbang’- Menteri Akhirnya Buka Mulut Tentang Kebocoran Data Dalam JPN

Semalam, lowyat.net melaporkan terdapatnya sebuah perkongsian di forum popular yang menjual data peribadi rakyat Malaysia yang dicuri melalui API myIDENTITY Jabatan Pendaftaran Negara (JPN). Di dalamnya terkandung hampir 4 juta data rakyat Malaysia yang lahir antara 1979 hingga 1998.

Ia didedahkan oleh seorang pengguna twitter dan juga pakar IT yang dikenali dengan nama Adnan Mohd Shukor. Beliau berkongsi sebuah tangkap layar yang menunjukkan jualan yang menawarkan empat juta data peribadi yang bocor daripada laman sesawang Lembaga Hasil Dalam Negeri (LHDN).

Harga yang ditawarkan oleh pemuat naik iklan itu ialah 0.2BTC ataupun sekitar RM35 ribu dalam matawang fiat. Walaubagaimanapun, seperti yang dilaporkan oleh MalaysiaNow, pihak LHDN sedang menyiasat dakwaan tersebut.

Dalam pada itu, Menteri Dalam Negeri Datuk Seri Hamzah Zainudin akhirnya buka mulut terhadap isu ini. Katanya kepada Harian Metro,  dia mengesahkan tiada sebarang kebocoran maklumat dalam pangkalan data peribadi MyIdentiti.

Beliau juga yakin bahawa sistem kawalan keselamatan data ‘FireWall’ adalah sangat kukuh dan kesemua maklumat adalah dilindungi.

“Kementerian saya sentiasa memastikan keselamatan dan integriti data rakyat Malaysia yang berada di bawah jagaan JPN adalah terjamin.

“Jadi jangan bimbang mengenai data yang dipegang oleh JPN, kementerian saya akan memastikan semua agensi selepas ini yang menggunakan data MyIdentiti daripada JPN segera mengambil langkah yang ketat,” – katanya menerusi laporan Harian Metro.


[ULASAN] Halusinasi Dari Fieya Julia Buat Pendengar ‘Layan Perasaan’

Rugi sekiranya industri ‘melepaskan’ penyanyi berbakat besar seperti Fieya Julia yang tampil dengan pelbagai kelainan menerusi single terbaharunya.

Mengimbas kembali persembahan Fieya sewaktu menjayakan program realiti Immortal suatu ketika dahulu, kami masih teringat akan pertaruhan Fieya menyanyikan lagu Di Alam Fana Cinta Mu yang cukup bertenaga dan unik. Malah turut mendapat pujian daripada komposer lagu tersebut, Fauzi Marzuki.

Fieya atau nama sebenarnya, Nur Syafiyah Sejali, 22 kini mempertaruhkan Halusinasi sejak Ogos lalu sebagai single keempatnya. Pertama kali mendengar Halusinasi, seperti tepat dengan namanya apabila kami turut ‘melayan perasaan’ dengan rentaknya. Mungkin lagu seperti ini bukan sesuatu yang baharu di dalam arena muzik, namun pujian harus diberikan buat Fieya yang juga merupakan lagu ciptaan sepenuh darinya selepas ditawarkan oleh syarikat rakaman Aries Music.

Difahamkan, lagu Halusinasi telah siap pada Ogos 2020 berdasarkan kisah benar tentang perasaannya ketika itu. Menariknya lagi,lirik tersebut disiapkan dalam tempoh sehari dan dalam jangka seminggu, siap sepenuhnya karya ini. Pertaruhan baharu sebagai seorang komposer bukan sahaja satu rekod peribadi buat Fieya malah khabar gembira buat industri yang memerlukan lebih ramai pelapis berbakat besar. Barangkali, Fieya boleh mencontohi penyanyi-penyanyi seangkatannya seperti Aina Abdul, Haqiem Rusli, Yonnyboii yang turut aktif menulis lagu.

Dalam perkembangan berkaitan, sepanjang Perintah Kawalan Pergerakan (PKP) kerana pandemik Covid-19, Fieya juga telah menemui hobi baharu apabila aktif sebagai ‘full time streamer’ dengan bermain permainan atas talian. Menerusi sebuah kenyataan media, Fieya berkata dia bersedia untuk mempertimbangkan tawaran lakonan sekiranya terdapat produksi yang berminat untuk menawarkannya.

“Pernah dapat tawaran berlakon tapi watak janda, Fieya tak nak. Ada juga yang tawar berlakon dalam drama, cuma Fieya agak memilih kerana tak nak watak yang pelik-pelik sebab masih muda. Sekarang ini Fieya tak berlakon pun ramai yang ingat Fieya janda. Kalau boleh nak elakkan benda itu.

“Kalau diberi tawaran berlakon teringin nak berlakon dalam cerita budak-budak sekolah menengah. Kalau boleh Fieya nak cuba berlakon dalam YouTube dulu. Fieya ada saluran YouTube sendiri dan ada geng yang boleh buat drama pendek. Tengok dulu dari hasil yang saya buat tu, nak orang nilai sesuai tak saya berlakon.

“Komen orang ramai perlu, kalau masih banyak benda yang kurang kena belajar dulu dan kalau ramai cakap boleh berlakon, Fieya sedia untuk lakonkan watak yang sesuai. Fieya tak nak jadi penyanyi saja, kalau boleh nak cuba pelbagai bidang,” katanya

Terdahulu, menerusi artikel Murai.my Fieya mencuri perhatian ramai apabila tampil dengan imejnnya yang kini berhijab. Buat para peminat, lagu Halusinasi boleh dilayari di pelbagai platform streaming seperti Apple Music, iTunes, Sportify, Joox, KKBox dan Deezer.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Ben Ali & Nadiyah Shahab Buka Absolut Chocolat Di Mid Valley Megamall

Pasangan selebriti Ben Ali dan Nadiyah Shahab mampu tersenyum lebar apabila jenama yang diusahakan mereka, Absolut Chocolat kini mengorak langkah dengan mempunyai cawangan stor fizikal pertamanya di pusat beli belah terkemuka, Mid Valley Megamall, Kuala Lumpur.

Selepas tiga tahun beroperasi dalam talian,kios berkenaan di bawah tapak bernombor LGC-18 itu menjadi bukti kelangsungan jenama yang dimiliki anak tempatan berbangsa Melayu bersaing secara sihat dan berdiri sebaris dengan jenama besar lain di pasar raya terkemuka negara.

Menurut Ben, selaku Pengarah Urusan syarikat berkenaan, tujuan utama mereka untuk memasuki pasaran ‘offline’ dengan menyasarkan kesemua pasar raya terkemuka sekitar Lembah Klang, sebagai strategi keluar dari zon selesa.

“Ini kerana sektor ‘offline’ terutamanya di dalam pasar raya mega ini didominasi oleh bangsa lain selain Melayu. Lantas ia menjadikan faktor ini sebagai satu cabaran dan batu loncatan kepada kami untuk terus maju kehadapan melalui visi dan misi yang diperjuangkan.

“Walaupun laluan itu tidak mudah bagi sebuah jenama yang dikirakan baru untuk pasaran offline seperti kami, saya optimis. Usaha ini juga sebagai langkah permulaan bagi kami untuk membawa nama Absolut Chocolat tidak hanya di Malaysia, bahkan di serata dunia,” katanya menerusi sebuah kenyataan media yang dihantar kepada Murai.my

Tambah Ben atau nama penuhnya, Nur Ali Nadzwan, jenama yang baru menerima pengiktirafan oleh Superbrand International dengan menjadi salah satu jenama yang membawa gelaran ‘Superbrand’ di Malaysia itu juga cuba melawan arus.

“Antara sebab lain kenapa kami melebarkan cabang peniagaan ke sektor luar talian (offline) ini selepas melihat kesan pandemik COVID-19 yang menggegar dunia. Khususnya kepada peniaga offline yang paling terkesan dan terpaksa menutup kedai selama berbulan bulan kerana terpaksa akur dengan arahan pihak berkuasa.

“Di saat banyak perniagaan offline mahu bertukar ke online, kami pula mengambil langkah sebaliknya. Usaha itu juga sebagai langkah berjaga-jaga sekiranya apa-apa berlaku pada dunia dalam talian. Sekurang kurangnya kami mempunyai sandaran perniagaan offline juga. Siapa pun tidak pernah menyangka bahawa suatu hari nanti, dunia perlu menutup operasi ekonomi secara menyeluruh,”tambahnya

Usaha menembusi pasaran luar talian dengan memilih lokasi pertama pusat beli belah itu turut didorongi pelbagai faktor termasuk mahu ia diterima semua lapisan masyarakat.

“Salah satunya, kerana pusat beli belah itu memiliki faktor demografik yang lebih seimbang. Selama ini 85 peratus daripada pelanggan kami di kalangan orang berbangsa Melayu. Namun kami percaya bahawa perniagaan berasaskan food and beverage (F&B) ini untuk semua kaum.

“Jadi kami memilih pusat belah itu juga kerana 50 peratus pengunjungnya di kalangan kaum Cina. Lucunya menerusi bancian kami lakukan selepas dua minggu beroperasi di situ, menyangka jenama kami dari Korea. Malah rata rata terutama pelanggan berbangsa Cina tidak pernah mendengar jenama kami,” katanya lagi

Sementara itu, Nadiyah selaku Ketua Pengarah Eksekutif pula berkata empat lagi kios fizikal di pusat beli lain sedang dirancang kemasukannya dalam tahun ini.

“Apabila mula memasuki Mid Valley, kami mula mendapat pelawaan daripada beberapa pusat beli belah utama lain.

“Seiring dengan apa yang dirancang, kami akan membuka empat lagi cawangan kios di Pavilion KL, Sunway Pyramid, IOI Mall Putrajaya dan Sunway Velocity bermula dari Oktober sehingga Disember 2021.

“Dan kami dijangka akan membuka lima cawangan kios lagi juga di Lembah Klang sebelum April tahun depan. Ia menjadikan jumlah keseluruhan sebanyak 10 cawangan bagi suku pertama 2022,” katanya.

Dalam pada itu, jenama ini beroleh rezeki dan terus bertahan meneruskan survival di era pandemik.

“Pada tahun lalu, syukur perniagaan kami tidak terkesan kerana fasa sekatan pergerakan perjalanan pertama menyaksikan kebanyakan masyarakat banyak berbelanja di sektor online. Sekaligus ia menyebabkan kami mencatat hasil jualan yang tinggi berbanding tahun sebelumnya.

“Namun bagi tahun ini pula, aliran perbelanjaan masyarakat dilihat agak sedikit perlahan. Mungkin disebabkan oleh faktor mahu berjimat cermat apabila sudah memasuki fasa Pelan Pemulihan Negara (PPN). Kami sejujurnya sedikit terkesan,” kongsinya

Untuk rekod, jenama yang berdaftar di bawah Absolut Brands Sdn Bhd ini mula ditubuhkan pada 18 Februari 2018.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sedang Hamil Anak Pertama, Ini 9 Fakta Menarik Tentang Jennifer Lawrence

Nama aktres yang berbakat besar Hollywood, Jennifer Lawrence memang sudah tidak asing lagi dan mula dikenali menerusi filem ‘Hunger Game’. Namun tidak ramai yang tahu beberapa fakta menarik tentang selebriti yang satu ini dengan nama gelarannya J-Law. Di sini kami senaraikan antara 8 fakta tentang J-Law yang ingin dikongsikan bersama pembaca. Jom kita tengok!

Semasa zaman remajanya, Jennifer Lawrence adalah seorang tomboy. Selalunya, gadis-gadis yang sebayanya tidak akan membenarkan Jennnifer bermain bersama kerana mereka merasakan dia terlalu kasar dan hanya sesuai bermain permainan lelaki. Dia juga meminati aktiviti sukan dan dari kecil lagi dia sudah mula bermain bola sepak dan sofbol. Apabila dewasa, dia gemar bermain bola keranjang. Dalam masa yang sama, dia juga meminati banyak jenis sukan yang lain seperti hoki dan sebagainya.

Semasa kecil, J-Law mempunyai kuda peliharaan keluarganya. Dia sangat sayang dan kerap menunggang kudanya sehingga sekarang. Rakan-rakannya menggelarkan dirinya ‘Nitro’. Panggilan ini bagi menggambarkan Jennifer seorang yang menarik dan sangat bertenaga.

Ibu bapa Jennifer dikatakan agak kolot jika bercakap soal pendidikan. Ini kerana mereka hanya membenarkan J-Law menceburi bidang lakonan setelah tamat pendidikan di sekolahnya. J-Law juga pernah dipilih sebagai pelajar yang paling banyak bercakap di sekolahnya.

Tahukah anda, Jennifer Lawrence hanya mengambil masa tiga hari untuk menjiwai watak sebagai Katniss dalam ‘Hunger Game’? Hebat bukan?

Jennifer Lawrence tidak pernah mengikuti kelas lakonan secara profesional tetapi kerana bakatnya, dia sering terpilih untuk membawakan pelbagai watak. Tahukah anda bahawa Jennifer juga pernah ditawarkan untuk memegang watak utama sebagai Bella Swan dalam siri ‘Twilight’? Dia adalah orang pertama yang membawakan watak tersebut. Namun, semuanya tidak berjalan dengan  baik dan akhirnya watak tersebut telah digantikan dan ditawarkan kepada Kristen.

Pada tahun 2009, Jennifer pernah membintangi video klip ‘The Mess I Made’ dan video muzik ini cukup popular di kalangan remaja.

Tahukah anda bahawa Jennifer Lawrence pernah memenangi piala Oscar untuk lakonannya dalam filem ‘Silver Lining Playbook?’ Di dalam filem ini, dia melakonkan watak sebagai wanita yang agak tertekan. Ramai peminat memberi reaksi yang sangat positif kerana berjaya membawakan watak yang sangat mencabar.

Jennifer juga pernah memenangi gelaran ‘The Most Desirable Women In The World’. Dia berada di dalam Top 99 wanita paling banyak dicari di dunia pada tahun 2013 kerana kecantikannya dan bakat lakonannya yang luar biasa.

Jennifer adalah seorang yang sangat rajin dan berdedikasi. Malah sebilangan media menggelarnya sebagai ‘The Most Down To Earth Celeb In Hollywood’. Ini kerana Jennifer sangat disukai oleh peminatnya dan sikapnya yang suka merendah diri.

Sebagai pelakon muda yang terkenal, Jennifer Lawrence layak mendapat penghargaan atas kerja kerasnya, sifatnya, sikapnya yang boleh dicontohi. Adakah anda juga meminati Jennifer Lawrence?

Kini, Jennifer Lawrence sedang menantikan kelahiran anak pertama bersama suaminya, Cooke Maroney.


Golongan LGBT Kecam PU Syed Selepas Dedah Adik Bekas Pengacara TV Kahwin Sejenis

Hantaran yang dibuat oleh pendakwah bebas, Pencetus Ummah (PU) Syed mengenai seorang wanita Melayu yang berkahwin sejenis dengan wanita Inggeris terus mendapat perhatian ramai.

Susulan itu, hantaran tersebut turut mendapat kecaman daripada sesetengah netizen yang menyokong golongan Lesbian Gay Biseksual dan Transeksual (LGBT).  Antara kecaman yang diterima adalah mempertikaikan tindakan PU Syed menegur secara terbuka terhadap wanita tersebut yang juga adik kepada bekas pengacara televisyen swasta.

“Dia bukan lagi warganegara Malaysia dan bukan lagi muslim. Orang ramai patut tidak masuk campur perihal orang lain”

“Persoalannnya juga, perlu ke sampai nak buka aib orang demi menegur/menasihati seseorang itu? #NiatTakMenghalalkanCara”

“Dia bukan muslim. Dan itu adalah kehidupannya mengapa anda terlalu obses aibkan dan viralkan seseorang?Biarkan dia dengan kehidupannya. Dia sedang gembira. Kita sudah ada banyak kes di Malaysia ini yang puak-puak penunggang agama yang korang sokong itu buat kesan terhadap orang lain dan negara. Selesaikan itu” ujar mereka

Bagaimanapun, balas PU Syed dia berbuat demikian adalah kerana wanita tersebut melakukan perkara tersebut (hubungan LGBT) secara jelas dengan membuat perkongsian di media sosial.

“Kalau dia buat senyap-senyap memang tiada masalah. tapi post merata ceruk..” tegur  PU Syed

Di ruangan komen, rata-rata pengikut pendakwah itu turut terkejut serta mendoakan agar wanita itu kembali ke pangkal jalan.

Terdahulu, Murai.my melaporkan PU Syed menerusi sebuah hantaran di Instagram akui terkejut apabila mendapat kiriman tangkap layar dan mesej peribadi (DM) dari seorang pengikutnya mendedahkan perkahwinan sejenis oleh seorang wanita Melayu beragama Islam.

Dalam tangkap layar tersebut, tertera sekeping foto wanita itu bersama seorang wanita Inggeris memakai gaun rona putih dipercayai telah melangsungkan majlis perkahwinan baru-baru ini di luar negara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aiman Banna Tegur Kaum Adam Berhenti ‘Show Off’ Isteri Di Media Sosial

Sering berkongsi dan memuatnaik gambar di media sosial? Pendakwah dan penulis buku terkenal, Aiman Banna beri teguran kepada kaum adam terutama golongan agamawan dan asatizah.

Tidak dinafikan ramai golongan asatizah berkongsi gambar ahli keluarga dan isteri di media sosial, namun menurut pendakwah terkenal ini perbuatan seperti itu tidak mendatangkan sebarang faedah, sebaliknya ia menjadi pameran percuma buat kaum adam di seluruh dunia.

“Berhentilah ‘show off’ isteri di media sosial! Apa faedah tayang dan pameran percuma kepada ajnabi lelaki sedunia?

Mana cemburu seorang suami kepada isteri yang merupakan amanahnya? Di maankah cemburu kerana Allah!?

Melihat teguran yang dimuatnaik pendakwah dan penulis buku rata-rata orang ramai bersetuju dengan pandangan pendakwah tersebut, dan masing-masing berkongsi pendapat dan soalan mengenai isu trend thagut ini.

“Ya setuju, patutnya simpanlah isteri tu elok-elok… Rasa tak manis lah selalu di postnya video dengan isteri dekat media sosial.”

“Dia rasa isteri dia seorang usahawan, bila tak tunjuk maka tak adalah jualan”

“Sejak duduk di Abu Dhabi 2005 saya selalu ikuti ceramah 3 orang sheikh yang buat ceramah dekat TV, dan sekarang mereka di IG dan FB. Tapi tak pernah tengok isteri-isteri mereka.

Di Malaysia MashaAllah, ramai juga ustaz yang tak tunjuk isteri. Ceramah saja lah kan…

Tak penting nak tunjuk isteri, jadinya orang pun tekun dengar dan ingat apa yang disampaikan”

Tidak dinafikan kini semakin ramai sang suami dari golongan agamawan dan asatizah, berkongsi gambar mahupun video isteri mereka atas pelbagai sebab atau faktor.


“Job Yang Dah Lama Confirm” – Rita Rudaini Kecewa Nama Digugurkan Kerana SOP MKN

Pelakon jelita, Rita Rudaini mendedahkan bahawa beliau digugurkan daripada sebuah tawaran  biarpun  sudah lama dimuktamadkan gara-gara  Prosedur Operasi Standard (SOP) MKN.

Menerusi Insta Stories, pelakon ini mempersoalkan mengapa perlu dikenakan ujian swab COVID-19 sekiranya indvidu tersebut telah divaksin.

“Sekali lagi saya digugurkan dari job yang dah lama confirm..Hanya kerana ‘SOP MKN’ ..SOP diskriminasi..Kenapa perlu ada swabtest lagi bila nak bekerja kalau dah vaksin? Sama je dengan SOP sebelum sampainya vaksin ni..

Semua patuh SOP kena swabtest dulu sebelum kerja..Jadi apa bezanya dengan sekarang? Jangkit? Pembawa? Bukan ke yang vacc pun boleh jadi pembawa…Apa bezanya?”- tegas Rita

Tambah Rita lagi, dia menyifatkan Malaysia seolah-olah sebagai sebuah negara diskriminasi yang dalam kesusahan sehingga terpaksa naikkan ‘bendera putih’

“Ok..bezanya..memang nak ‘paksa’ walaupun kata ‘tak wajib’..Bezanya sekarang Malaysia negara diskriminasi yang dalam kesusahan sampai kena naikkan bendera putih, taknak pula usaha pergi cari yang belum vaksin ni pulak kerah usaha pergi cari rumah ke rumah”- katanya

Dalam pada itu,Rita juga mengucapkan tahniah atas ‘kerja’ yang dilakukan oleh FINAS dari dahulu hingga sekarang. Dedahnya lagi, dia pernah ditawarkan untuk menerima vaksin palsu untuk memudahkan urusan kerja.

“Kepada FINAS, tahniah korang memang buat ‘kerja’ dari dulu hingga sekarang..Tolong anak-anak seni dalam kesusahan dan macam-macam lagi lah..

“Ada pihak tawarkan pada saya vaksin tipu-tipu untuk senang bekerja tapi maaflah..Saya mencari rezeki dengan ikhlas, saya tak perlu nak tipu diri sendiri dan orang lain hanya untuk puaskan SOP kerajaan.. Kerana rezeki kita semua makhluk di muka bumi ni, Allah swt yang pegang..” katanya lagi

Rita Rudaini atau nama penuhnya Rita Rudaini binti Mokhtar  menganggap apa yang berlaku sebagai satu ujian.

“Bagi saya ini 1 ujian Dia pada saya..DIA nak tengok saya sabar atau kecundang dengan ujian DIA atau tidak. Rezeki kita semua sudah tertulis dan saya percaya dengan aturan-NYA. DIA guguran sehelai daun pun ada sebab. Moga ALLAH permudahkan segala urusan kita semua.”- luah Rita

Terdahulu, Rita  pernah mempersoalkan mengenai paksaan untuk mempunyai vaksin yang telah dikenakan terhadap peniaga walaupun mereka telah menggunakan wang sendiri untuk mempunyai lesen perniagaan yang sah dan berpendapat ianya sebagai satu diskriminasi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Berharga Lebih RM15 Ribu! Gaun Kate Middleton Curi Perhatian Dunia Di Tayangan Perdana No Time To Die

Semalam (Rabu) telah berlangsungnya tayangan perdana sekual filem James Bond terbaharu, No Time To Die. Selepas ditunda beberapa kali, akhirnya filem ini dapat ditayangkan di seluruh dunia kecuali beberapa negara termasuk Malaysia berikutan penularan wabak COVID-19.

Majlis tayangan perdana tersebut yang diadakan Royal Albert Hall,London telah dihadiri oleh ramai kenamaan termasuk keluarga diraja Britain, The Duke and Duchess of Cambridge serta Duke and Duchess of Cornwall. Selain itu,beberapa selebriti popular Phoebe Waller-Bridge, Billie Eilish dan Finneas O’Connell turut hadir menyaksikan filem terakhir pelakon utamanya dalam francais ini, Daniel Craig.

Dalam perkembangan berkaitan, ketika acara karpet merah sedang berlangsung tumpuan diberikan kepada Duchess of Cambridge, Kate Middleton yang tampil elegan dengan gaun dihiasi labuci berwarna emas.

Kelihatan anggun dengan busana tersebut, ia telah direka oleh pereka fesyen Jenny Packham dan dikhabarkan gaun Kate itu mencecah £2800 bersamaan RM15,766.50. Difahamkan,para petugas barisan hadapan juga dijemput untuk menyaksikan filem itu.


Menderita Penyakit Misteri! Model Seksi Ini Bersyukur, OnlyFans Telah Selamatkan Nyawanya

Selebriti dan model seksi berasal dari Wrexham, UK, Rachael Huckle mengambil keputusan untuk menjual gambar seksinya di laman web OnlyFans setelah menderita mendapat penyakit misteri.

Pada yang tidak tahu, OnlyFans adalah layanan konten berlangganan yang telah terbentuk sejak November 2016. OnlyFans dikenal sebagai wadah platform konten dewasa.

OnlyFans merupakan sebuah platform khusus buat pencipta konten menerima bayaran atau derma daripada peminat menerusi konten esklusif berasaskan video dan gambar yang ditawarkan.

Selama bertahun-tahun, Rachel sukar untuk makan kerana mulut dan saluran pencernaannya akan terasa sakit ketika makan. Oleh kerana mempunyai masalah kewangan, Rachel mula menjual gambar seksi di laman langganan OnlyFans dengan pendapatan yang lumayan.

“OnlyFans telah melakukan banyak hal untuk saya. Dia menyelamatkan nyawa saya,” kata Rachael seperti dipetik dari The Sun.

“Jujurnya, saya bangun setiap hari akan berfikir bahawa saya akan mati.”

Dalam kandungannya di OnlyFans, Rachael menggunakan kostum seksi yang jarang didilihat di laman web ini. Ramai pengguna yang tertarik dengannya. Jadi ini membuatkan Rachael mampu untuk berjumpa dengan doktor sekaligus mengenalpasti penyakitnya yang diderita selama 10 tahun.

Setelah menjalani pemeriksaan di hospital, Rachel didiagnosis dengan penyakit autoimun yang jarang berlaku. Itu membuatnya merasa sakit di mulut, hidung, tekak dan usus.

Walaupun ‘menjual dirinya’ di OnlyFans masih dipandang hina, Rachel bersyukur dapat menjana wang untuk perbelanjaan perubatannya.

“Orang mungkin berfikir bahawa saya menyesal berkongsi gambar yang provokatif, tetapi saya harus mengatakan bahawa saya sangat bersyukur untuk hidup saya sekarang. Tidak ada kata-kata penyesalan,” katanya.

Dia memperoleh lebig dari £ 4,000 atau sekitar RM 22 ribu sebulan dengan menjual fotonya dan pernah berada di tangga teratas di laman web ini.

Berkat dari wang yang dia hasilkan, Rachael dapat membayar rawatan peribadi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sebenarnya Kiteorang Tak Anti pun” – Suhaimi Saad & Keluarga Guna Alternatif Lain Sebagai Pengganti Vaksin

Bekas ahli kumpulan InTeam, Suhaimi Saad menjawab persoalan netizen di laman TikTok mengenai pengambilan vaksin.

Melaui video yang dimuatnaik di laman TikTok, Suhaimi memberitahu bahawa beliau dan keluarganya mengamalkan pemakanan sunnah, homeopati, dan rawatan-rawatan alternatif lain sebagai ‘pengganti vaksin’.

“Sebenarnya soalan ni agak kelakar, sebab boleh dikatakan satu malaya dah tahu kan. SS ni dilabelkan sebagai anti vaksin walaupun sebenarnya kiteorang tak anti pun.

Cuma kiteorang tidak memilih cara atau ikhtiar itu, kiteorang pilih cara lain mungkin pemakanan sunnah, homeopati dan rawatan-rawatan alternatif yang lain.”- dedah Suhaimi

Suami kepada Ina Naim ini bagaimanapun memberitahu bahawa mereka masih belum mendapat suntikan COVID-19 dan tidak mempunyai niat untuk mendapat suntikan vaksin.

“So setakat ni, belum lagi InsyaAllah tak ada niat untuk ambik vaksin. Wallahualam semuanya kita serahkan kepada Allah SWT. Kita hanya mampu berdoa dan berikhtiar mudah-mudahan Allah telah tetapkan satu ketetapan atau takdir yang terbaik untuk kita sama ada ambil vaksin atau tak ambil vaksin.”-Jelas Suhaimi

Beliau turut menjawab persoalan netizen yang mempersoalkan bagaimana beliau memasuki masjid sekiranya tidak mengambil vaksin.

“Masuk masjid pun solat jarak jugak. Kat rumah boleh solat jemaah rapat-rapat. Ikut sunnah. Lagipun kan ada wabak, buat apa nak pergi masjid. Kalau sakit kan susah.”- katanya lagi

Kongsi Suhaimi lagi, sehingga ke hari ini beliau tidak memasuki mana-mana kedai dan  masih hidup.

“Tak masuk pun. Tapi masih hidup. Rezeki dari Allah.”-Suhaimi Saad

Terdahulu, Suhaimi  pernah meluahkan rasa bangga terhadap 779 orang guru di negeri Johor yang dikhabarkan menolak untuk menerima vaksin COVID-19. Menurut Suhaimi, beliau menyifatkan guru tersebut bukanlah mereka yang terdiri daripada golongan tidak bijak dan turut mendoakan agad dipermudahkan urusan mereka.


Elly Mazlein Umum Berehat Seketika, Bakal Timang Anak Lelaki

Selebriti verstail, Elly Mazlein menerusi sebuah hantaran di laman Instagram mengumumkan untuk berehat seketika daripada karier seninya.

Menurut Elly atau juga dikenali sebagai Kak Lina Pom Pom, keputusan itu dibuat kerana dirinya bakal menimang cahaya mata kedua tidak lama lagi. Malah, Elly yang berasa teruja turut mengumumkan bakal cahaya mata kedua itu berjantina lelaki. Berdasarkan kenyataannya, Elly memberi bayangan akan bercuti sehingga hujung tahun ini.

“Terima kasih MeleTOP sudi jemput Kak Lina malam tadi (Rabu). Ada rezeki insya-Allah kita jumpa tahun depan.

“Dengan ini, Kak Pom dan cuti rehat tunggu baby boy mama lahir di dunia. insya-Allah… Tak sabar nak jumpa permata hati kedua mama,” dedah Elly

Dalam pada itu, pemilik nama penuh Sharifah Aida Mazlina Syed Hanafi, 41, ini juga memohon agar kenalan dan peminat dapat mendoakan dipermudahkan proses kelahiran anaknya.

“Doakan Kak Lina semoga semuanya selamat ya. Terima kasih,” tambahnya

A post shared by 💋SaraAzlan💋 (@iamellymazlein)

Sekadar info, Elly mendirikan mendirikan rumah tangga keduanya dengan seorang guru, Mohamad Azlan Che Nuh, 31, pada 18 Januari 2020. Menerusi perkahwinan terdahulu bersama pengarah Azmi Hatta,, Elly dikurniakan seorang cahaya mata perempuan, Putri Sara Sefhia, 5.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Britney Spears Akhirnya Bebas! Bapa Digantung Sebagai Konservator

Berkuat-kuasa serta merta!  Bapa kepada Britney Spears iaitu Jamie Spears telah digantung tugas sebagai konservator yang mengawal hartanah dan kewangan anak perempuannya itu.

Kedudukan itu akan diambil alih secara sementara oleh John Zabel, seorang perunding yang berpusat di California. Manakala, Jodi Montgomery kekal menjadi konservator yang ditugaskan mengawasi urusan peribadi Britney.

Menurut sumber laporan antarabangsa, Britney tidak dapat mengawal rasa terharu apabila mengetahui bapanya telah digantung dari konservatorinya selepas 13 tahun.

“Britney menangis ketika mendengar keputusan hakim. Untuk jangka masa yang paling lama, Britney mula berfikir bahawa dia tidak akan pernah melihat hari dimana penguasaan bapanya di setiap aspek hidupnya akan berakhir, tetapi akhirnya ia terjadi.

Beliau terkejut dan kelu. Dia tidak pernah merasakan kegembiraan seperti ini dalam 13 tahun.” ujar sumber

Hakim Mahkamah Tinggi Los Angeles, Brenda Penny akui bahawa ia adalah yang terbaik untuk menggantung Jamie dari pengaturan undang-undang ketat yang ditubuhkannya pada tahun 2008, bagi mengawal urusan peribadi, perubatan dan kewangan anak perempuannya.

“Situasi sekarang tidak dapat ditahan. Ia mencerminkan persekitaran toksik yang memerlukan penggantungan Jamie Spears.”- kata Brenda

Dalam perkembangan lain, tunang kepada bintang pop ini, Sam Asghari turut mengucapkan tahniah di atas berita gembira tersebut.

“FREE BRITNEY! CONGRATULATIONS!!!!!”- tulis Sam di Insta Story

Perbicaraan berikutnya dijangka berlangsung pada 12 November ini, di mana para pihak peguam dijadualkan untuk membincangkan langkah-langkah berikut dalam menghentikan konservatori sepenuhnya.


“Kami Sedang Riba Afnan Untuk Kali Terakhir”- Anak Azmi Saat Meninggal Dunia

Baru sahaja gembira bergelar sebagai ibu dan bapa, namun penyanyi yang juga vokalis kumpulan Caliph Busker, Azmi Saat serta isterinya diuji dengan dugaan yang besar apabila bayi lelaki mereka Khairul Afnan telah disahkan meninggal dunia sebentar tadi.

Menerusi sebuah hantaran di laman Instagram nya, Azmi atau nama sebenarnya Khairul Azmi Saat, 37, berkongsi khabar duka tersebut setelah bayinya mengalami masalah kesihatan.

“Allah lebih menyayanginya..Afnan tunggu kami di syurga ya..” tulis Azmi

Di ruangan komen, rata-rata peminat dan rakan-rakan selebriti seperti Wany Hasrita, Syamel, Vicha, serta ramai lagi turut berasa sedih dengan berita tersebut selain mengucapkan salam takziah buat Azmy sekeluarga.

Sebelum ini, Azmi memohon orang ramai untuk mendoakan bayi lelakinya yang sedang berdepan dengan masalah kesihatan dan tidak menerangkan lebih lanjut mengenai penyakit yang dialami oleh bayi comel itu. Dalam pada itu,Azmi berkata dia redha dengan segala ketentuan terhadapnya.

“Mohon tolong doakan Afnan. Afnan tak sihat. Kami sedang diuji.
“Allah mudahkan urusan kami waktu proses mengandung tapi sekarang Allah nak uji kami.

“Allah mudahkan proses bersalin tapi sekarang Allah nak uji kami.
“Allah letakkan rasa teruja dalam hati kami tapi sekarang Allah nak uji kami.
“Itulah Allah pemilik sekalian alam. Dia yang maha merancang dan maha mengetahui segalanya.
“Mungkin ada antara kalian yang Allah makbulkan doanya. Tolong doakan moga Afnan sihat dan Allah berikan yang terbaik buat kami.
“Apa pun yang berlaku, kami redha dengan ketentuan takdirNya,” kongsi Azmi dalam hantaran terdahulu

Sebagai, info, Azmi dan isterinya, Nazirah Muhammad menyambut kelahiran cahaya mata lelaki seberat 3.3 kilogram pada 27 September lalu. Selepas 10 tahun penantian, bayi itu berjaya dilahirkan menerusi kaedah pembedahan di sebuah pusat perubatan swasta selepas 10 tahun penantian. Pasangan ini yang tergolong dalam golongan orang kurang upaya penglihatan telah mendirikan rumah tangga pada 2011.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.